pythainlp/thai-wiki-dataset-v4 huggingface dataset:
วงศ์สกุล กิตติพรหมวงศ์

วงศ์สกุล กิตติพรหมวงศ์ (เกิด 3 พฤศจิกายน 2498) เป็นกรรมการ บริษัท ไทยรับเบอร์ลาเท็คซ์กรุ๊ป จำกัด (มหาชน) อดีตอัยการสูงสุดเป็นประธานกรรมการสหกรณ์ออมทรัพย์ข้าราชการสำนักงานอัยการสูงสุด จำกัด กรรมการโรงงานไพ่ กรมสรรพสามิต กรรมการมูลนิธิอัยการ กรรมการกองทุนบำเหน็จบำนาญข้าราชการ และ เป็นกรรมการในคณะกรรมการบริหารสถานการณ์ฉุกเฉิน ตามมาตรา 6 พระราชกำหนดในสถานการณ์ฉุกเฉิน พ.ศ. 2548 ตามการประกาศสถานการณ์ฉุกเฉินในพื้นที่จังหวัดชายแดนภาคใต้ ตั้งแต่ 1 ตุลาคม 2562 จนถึงปัจจุบันที่มีการประกาศสถานการณ์ฉุกเฉินทั่วราชอาณาจักรไทย
เป็นผู้ก่อตั้ง ศูนย์บริหารสถานการณ์การแพร่ระบาดของโรคติดเชื้อโควิด-19 สำนักงานอัยการสูงสุดโดยประธานศูนย์คนแรกได้แก่ นาย สาวิตร บุญประสิทธิ์
ต่อมาวันที่ 21 เมษายน พ.ศ. 2563 เป็นกรรมการในคณะกรรมการเฉพาะกิจด้านกฎหมายในศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) 
เป็นอดีตอธิบดีอัยการ สำนักงานคดีพิเศษ อดีตอธิบดี สำนักงานคดีปราบปรามทุจริต อดีตรองอธิบดีอัยการ สำนักงานสอบสวน อดีตรองอธิบดีอัยการ สำนักงานคดีพิเศษ 
จบการศึกษา นิติศาสตร์บัณฑิต จาก มหาวิทยาลัยรามคำแหง เนติบัณฑิต จาก เนติบัณฑิตยสภา รัฐประศาสนศาสตร์มหาบัณฑิต จาก สถาบันพัฒนบัณฑิตบริหารศาสตร์ 
นับเป็นอัยการสูงสุดคนแรกที่จบ นิติศาสตร์บัณฑิต จาก มหาวิทยาลัยรามคำแหง ได้รับปริญญาดุษฎีบัณฑิตกิตติมศักดิ์ สาขานิติศาสตร์ จาก มหาวิทยาลัยรามคำแหง
ประวัติ.
เกิดวันที่ 3 พฤศจิกายน 2498 บิดาชื่อนาย บุญชู กิตติพรหมวงศ์ มารดา ชื่อ นิภา กิตติพรหมวงศ์ ด้านครอบครัว แต่งงานกับ นางวาสนา กิตติพรหมวงศ์
สโมสรฟุตบอลทรู แบงค็อก ยูไนเต็ดในฤดูกาล 2563–2564

ฤดูกาล 2563–2564 เป็นฤดูกาลที่ 10 ของ ทรู แบงค็อก ยูไนเต็ด ใน ไทยลีก ที่ได้ลงเล่นตั้งแต่ฤดูกาล 2552–2553 เป็นต้นมา และในฤดูกาล 2556, ได้มาใช้ในนามสโมสรว่า แบงค็อก ยูไนเต็ด
นี่คือการเปลี่ยนแปลงชื่อของแบงค็อก ยูไนเต็ด
การซื้อ-ขาย.
การซื้อ-ขายกลางฤดูกาล.
ออก.
Note 1: โบนิยาจะเข้าร่วมการท่าเรือในข้อตกลงดีลยืมตัว, ซึ่งต่อมาจะเป็นการย้ายทีมแบบถาวรเมื่อสัญญาของเขากับแบงค็อก ยูไนเต็ดจะหมดลงในวันที่ 31/12/2020.
กระชับมิตร.
กระชับมิตรก่อนเปิดฤดูกาล.
      ชนะ
      เสมอ
      แพ้
เอเชียคัพ 2020 
หมายเหตุ.
<templatestyles src="Reflist/styles.css" />
ไกรฟส์วัลท์

ไกรฟส์วัลท์ ([ˈɡʁaɪfsvalt]) เป็นนครทางทิศตะวันออกเฉียงเหนือของประเทศเยอรมนี ในรัฐเมคเลินบวร์ค-ฟอร์พ็อมเมิร์น ตั้งอยู่ระหว่างนครใหญ่สองเมืองในระยะ 250 กิโลเมตรเท่า ๆ กัน คือเบอร์ลินและฮัมบวร์ค และอยู่ห่างจากชายแดนประเทศโปแลนด์ 80 กิโลเมตร นอกจากนั้นยังอยู่ใกล้กับเกาะที่ใหญ่ที่สุดในเยอรมนี คือ รือเกินและเกาะอูเซอด็อม ยังอยู่ใกล้อุทยานแห่งชาติ 3 แห่ง (เยอรมนีมี 14 แห่ง)
อาภรณ์ ศรีพิพัฒน์

อาภรณ์ ศรีพิพัฒน์ เป็นอดีตรัฐมนตรีช่วยว่าการกระทรวงเกษตรและสหกรณ์ของไทย ในรัฐบาลพลเอกเกรียงศักดิ์ ชมะนันทน์ อดีตกรรมการผู้จัดการบริษัท ภูมิซอฟต์ จำกัด
ประวัติ.
นายอาภรณ์ ศรีพิพัฒน์ จบการศึกษาปริญญาโท บริหารธุรกิจ จากมหาวิทยาลัยนอร์ทเทิร์นอิลลินอยส์ สหรัฐอเมริกา ปริญญาโทวิทยาศาสตร์ จากจุฬาลงกรณ์มหาวิทยาลัย เคยเป็นอดีตผู้บริหารภาคเอกชนในบริษัทไอบีเอ็ม และอินเทลและอดีตนายกสมาคมอุตสาหกรรมซอฟต์แวร์ไทย และเป็นอาจารย์บัณฑิตวิทยาลัย จุฬาลงกรณ์มหาวิทยาลัย
นายอาภรณ์ ศรีพิพัฒน์ ได้รับแต่งตั้งให้เป็นรัฐมนตรีช่วยว่าการกระทรวงเกษตรและสหกรณ์ ในพ.ศ. 2520 ในรัฐบาลพลเอกเกรียงศักดิ์ ชมะนันทน์ (ครม.40 และ ครม.41) กระทั่งพ้นจากตำแหน่งในเดือนกุมภาพันธ์ พ.ศ. 2523
นายอาภรณ์ เคยเป็นประธานกลุ่มอุตสาหกรรมอาหาร ในสภาอุตสาหกรรมแห่งประเทศไทย ระหว่างปี พ.ศ. 2524 - 2526 เป็นคณะกรรมการพัฒนาวิทยาศาสตร์และเทคโนโลยีแห่งชาติ ระหว่างปี พ.ศ. 2545 - 2547
ในปี พ.ศ. 2562 ศาลเยาวชนและครอบครัวกลาง มีคำสั่งให้เขาเป็นคนไร้ความสามารถ และให้อยู่ในความอนุบาลของนายประเสริฐศักดิ์ ศรีพิพัฒน์ ซึ่งเป็นบุตรชาย เนื่องจากป่วยเป็นโรคเลือดออกใต้เยื่อหุ้มสมอง กดเนื้อสมองด้านข้างซ้าย ไม่รู้สึกตัว ไม่สามารถสื่อสารได้ ต้องมีผู้ดูแล ไม่สามารถประกอบกิจการงานหรือช่วยเหลือตัวเองได้ และไม่สามารถรักษาให้หายเป็นปกติได้
เน็คคาร์

แม่น้ำเน็คคาร์ ([ˈnɛkaʁ]) เป็นแม่น้ำความยาว 362 กิโลเมตร ในประเทศเยอรมนี ไหลผ่านทางทิศตะวันตกเฉียงใต้ของรัฐบาเดิน-เวือร์ทเทิมแบร์ค และไหลผ่านรัฐเฮ็สเซินระยะสั้น ๆ แม่น้ำเน็คคาร์เป็นแควแม่น้ำฝั่งขวาของแม่น้ำไรน์ แม่น้ำไหลผ่านเมือง ร็อทไวล์, ร็อทเทินบวร์คอัมเน็คคาร์, คิลช์แบร์ค, ทือบิงเงิน, แวร์เนา, เนือร์ทิงเงิน, พล็อคคิงเงิน, เอ็สลิงเงิน, ชตุทท์การ์ท, ลูทวิชส์บวร์ค, มาร์บัค, ไฮล์บร็อน และไฮเดิลแบร์ค ก่อนจะไหลลงแม่น้ำไรน์ที่เมืองมันไฮม์ ที่ระดับความสูง 95 เมตรเหนือระดับน้ำทะเล ทำให้แม่น้ำเน็คคาร์เป็นแควแม่น้ำใหญ่เป็นอันดับ 4 ของแม่น้ำไรน์และเป็นแม่น้ำใหญ่เป็นอันดับ 10 ของเยอรมนี
จังหวัดปกครองตนเองสังคมนิยมคอซอวอ

จังหวัดปกครองตนเองสังคมนิยมคอซอวอ  ซึ่งครอบคลุมภูมิภาคคอวอซอ เป็นหนึ่งในสองจังหวัดปกครองตนเองของเซอร์เบียภายในยูโกสลาเวีย (อีกจังหวัดคือวอยวอดีนา) ระหว่างปี ค.ศ. 1945–1990 เมื่อถูกเปลี่ยนชื่อเป็นจังหวัดปกครองตนเองสังคมนิยมคอซอวอและเมทอฮียา
พญากานเมือง

พญาการเมือง ทรงเป็น กษัตริย์น่าน องค์ที่ 6 แห่งราชวงศ์ภูคา ครองราชย์ระหว่างปี พ.ศ. 1898 - พ.ศ. 1905
พระราชประวัติ.
พญาการเมือง มีพระนามเดิมว่า เจ้าการเมือง ประสูติ ณ เมืองวรนคร ทรงเป็นพระราชโอรสองค์แรกใน พญาผานอง ประสูติแต่พระนางวรนครเทวี และทรงมีพระอนุชาร่วมพระมารดา 6 พระองค์ มีรายพระนามดังนี้
พระกรณียกิจ.
ในพงศาวดารเมืองน่าน เล่าว่า ในสมัยเจ้าพระยาการเมือง ครองเมืองน่านอยู่ ก็ได้มี พระยาโสปัตตกันทิ เจ้าเมืองสุโขทัย ได้มาเชิญพระยาการเมือง ไปสร้างวัดหลวงอุทัยถึงสุโขทัย ซึ่งพระยาการเมืองก็ไปช่วย จนเสร็จสมบูรณ์ ด้วยความดีความชอบ ที่พระยาการเมือง ได้ช่วยพระยาโสปัตกันทิ สร้างวัดหลวงอุทัย ทำให้พระยาโสปัตกันทิ มีความชื่นชอบพระยาการเมืองเป็นอันมาก ก่อนจะกลับเมืองน่าน ก็ได้มอบพระธาตุเจ้า 7 องค์ เพื่อตอบแทนที่พระยาการเมือง ได้มาสร้างคุณงามความดีให้แก่สุโขทัย ดังวรรณพระธาตุเจ้า 7 องค์นั้น คล้ายเมล็ดพรรณผักกาด มีวรรณดังแก้ว 3 องค์ วรรณดังมุก 2 องค์ วรรณะทองเท่าเมล็ดงาดำ 2 องค์ , พร้อมพระพิมพ์ทองคำ 20 องค์ พระพิมพ์เงิน 20 องค์ พระยาการเมืองนั้น เมื่อได้ของวิเศษด้วยความชื่นชมโสมนัส แล้วก็นำกลับมาแสดงแก่มหาเถรเจ้า ที่เมืองปัว ด้วยความชื่นชมโสมนัส แล้วถามพระมหาเจรเจ้าว่า ควรเอาประจุธาตุนี้ไว้ที่ใดเมื่อพระมหาเถรเจ้าพิจารณาดูที่ควรประจุธาตุนั้นแล้ว ก็กล่าวว่า “ ควรเอาไปประจุไว้ที่ดอยภูเพียงแช่แห้ง ตรงที่ระหว่างกลางแม่น้ำเตี๋ยน และแม่น้ำลิง จึงจะเห็นสมควร เพราะภายภาคหน้า แผ่นดินนี้จะเป็นผืนแผ่นดินที่อุดมสมบูรณ์ และเป็นแผ่นดินที่เจริญสืบไป” ... เมื่อทราบดังนั้น พระยาการเมือง ก็ประกาศป่าวร้อง พสกนิกร และเหล่าเสนาอำมาตย์ พร้อมนิมนต์มหาเถรเจ้าลงไปด้วย มีการแห่นำเอา พระบรมธาตุเจ้ามาจากเมืองปัว มีดนตรีห้าจำพวกคือ ปี่ ฆ้อง กลองยาว ฉาบ และพิณ แห่เอาพระบรมธาตุเจ้าที่ได้ เดินทางไปตามลำน้ำน่านลงไปที่ภูเพียงแช่แห้ง
การเดินทางครั้งนั้น ว่ากันว่า เป็นการเดินทางด้วยทางน้ำ เป็นขบวนแพ ซึ่งในขบวนแพเสด็จครั้งนี้ มีชายหญิงคู่หนึ่ง ชื่อ ปู่คำมา และย่าคำบี้ ทั้งคู่ต่างก็เป็นปฏิภาณกวี ได้ขับซอถ้อง ร้องโต้ตอบกัน สร้างความครึกครื้นให้กับขบวนเสด็จเป็นอันมาก
ซึ่งซอครั้งนั้น เกิดจากการซอบรรยายความงดงามของทิวทัศน์ ของลำน้ำน่านขณะล่องแพ จึงกล่าวได้ว่า ปู่คำมาและย่าคำบี้ เป็นผู้ให้กำเนิดการซอเมืองน่าน ที่เรียกว่า “ ซอล่องน่าน”
เมื่อมาถึง พระยาการเมืองทรงให้ช่างหล่อเต้าปูนสำริดไว้ 1 ต้น พร้อมกับเอาพระธาตุเจ้า พระพิมพ์เงิน พระพิมพคำ ใส่ลงไปในปูน แล้วปิดฝาทับ พร้อมกับพอกด้วย “ สะตายจีน” (ปูนขาวผสมยางไม้ และทรายละเอียด) ให้เกลี้ยงกลมดีและแข็งดังก้อนหิน พร้อมใช้ไพร่พลแต่งกายเป็นเทวบุตร เทวดา มเหสักข์ทั้งปวง นำพระมหาเถรเจ้าและพระยาการเมือง ไปยังหลุมพร้อมนำเอาพระธาตุเจ้าลงใส่ไปในเต้าปูนนั้น
แล้วก็ได้ก่อเจดีย์ขึ้นสูงเหนือแผ่นดิน 1 วา มีการนิมนต์พระภิกษุสังฆะเจ้า กระทำการสมโภช พร้อมมีการสักการบูชา แล้วก็ยกรี้พลกลับเมืองปัว
วัดพระธาตุแช่แห้ง จ.น่าน
ดังนั้น ครั้งแรกที่มีการสร้างพระธาตุแช่แห้งนั้น ไม่ใช่เจดีย์องค์ใหญ่อย่างที่พวกเราเห็นอยู่ทุกวันนี
อยู่มาได้ไม่นานนัก พระยาการเมืองก็มีใจคิดถึงพระธาตุ อยากจะปฏิบัติไหว้สาองค์พระบรมสารีริกธาตุทุกวัน จึงยกรี้พลทั้งหลายเสด็จลงมาตั้งเมืองใกล้พระธาตุ ที่บ้านห้วยไค้ภูเพียง แช่แห้ง ขุดคู กำแพงดินรอบพระธาตุจนเสร็จสิ้น ณ บริเวณพระธาตุแช่แห้ง ให้ชื่อว่า “ เมืองภูเพียงแช่แห้ง”
สถาบันอุดมศึกษาเอกชน

สถาบันอุดมศึกษาเอกชน หรือ มหาวิทยาลัยเอกชน เป็นสถาบันอุดมศึกษาที่ไม่ได้ดำเนินการ เป็นเจ้าของ หรือได้รับทุนสนับสนุนจากรัฐบาล อย่างไรก็ตาม สถาบันมักจะได้รับการลดหย่อนภาษี เงินกู้ยืมเพื่อการศึกษาของรัฐ และเงินอุดหนุนจากรัฐบาล สถาบันอุดมศึกษาเอกชนอาจอยู่ภายใต้กฎระเบียบของรัฐบาล ทั้งนี้ขึ้นอยู่กับแต่ละประเทศ สถาบันอุดมศึกษาเอกชนอาจแตกต่างกับสถาบันอุดมศึกษาของรัฐและสถาบันอุดมศึกษาในกำกับของรัฐที่รัฐดำเนินการเป็นเจ้าของและหรือได้รับทุนสนับสนุนจากรัฐบาล นอกจากนี้ สถาบันอุดมศึกษาเอกชนหลายแห่งยังดำเนินงานในรูปแบบองค์การไม่แสวงหาผลกำไรอีกด้วย
ทั่วโลก ประเทศต่าง ๆ มีกฎระเบียบที่แตกต่างกันเกี่ยวกับการรับรองสถาบันอุดมศึกษาเอกชน ด้วยเหตุนี้ สถาบันอุดมศึกษาเอกชนจึงพบเห็นได้ทั่วไปในบางประเทศมากกว่าในประเทศอื่น ๆ บางประเทศไม่มีมหาวิทยาลัยเอกชนเลย
แคว้นบันจาร์

แคว้นบันจาร์ (สะกดแบบเก่า: "Bandjar") เป็นเขตปกครองตนเองในบริเวณภาคตะวันออกเฉียงใต้ของเกาะบอร์เนียวในประเทศอินโดนีเซียที่ก่อตั้งโดยเนเธอร์แลนด์ใน ค.ศ. 1948 โดยเป็นส่วนหนึ่งของความพยายามฟื้นฟูอาณานิคมหมู่เกาะอินเดียตะวันออกของเนเธอร์แลนด์ มันได้กลายเป็นรัฐสหพันธ์ของสหรัฐอินโดนีเซียใน ค.ศ. 1949 ประธานสภาบันจาร์ในตอนนั้นมีชื่อว่า โมฮัมเม็ด ฮานาฟียะฮ์ แคว้นถูกยุบลงในวันที่ 4 เมษายน ค.ศ. 1950 และรวมกับดายักใหญ่และสหพันธรัฐกาลีมันตันตะวันออกเฉียงใต้ให้กลายเป็นส่วนหนึ่งของจังหวัดกาลีมันตัน ปัจจุบัน บริเวณที่เคยเป็นแคว้นครอบคลุมไปถึงสองในสามของจังหวัดกาลีมันตันใต้
ฮัมซะนะมะ

ฮัมซะนะมะ (เปอร์เซีย/อุรดู: "Hamzenâme" มหากาพย์ฮัมซะฮ์) หรือ ดัสตาน-อี-อะมีร ฮัมซะฮ์ (เปอร์เซีย/อุรดู: "Dâstâne Amir Hamze", "การผจญภัยของอะมีร ฮัมซะฮ์") เป็นตำนานที่กล่าวถึงอะมีร ฮัมซะฮ์ หรือฮัมซะฮ์ อิบน์ อับดุลมุฏฏอลิบ ลุงของมุฮัมมัดที่อยู่ในบทวรรณกรรม เรื่องนี้ได้บันทึกเหตุการณ์การผจญภัยของฮัมซะฮ์ในฐานะวีรบุรุษผู้ต่อสู้กับศัตรูของอิสลาม โดยเขียนเป็นร่ายยาวในภาษาเปอร์เซีย
ตัวละครส่วนใหญ่ใน "ฮัมซะนะมะ" เป็นตัวละครสมมติ ในโลกตะวันตกมักรู้จักจากเอกสารที่ถูกเขียนภายใต้คำสั่งของจักรพรรดิอักบัรในช่วงประมาณปีค.ศ. 1562 โดยมี 46 เล่ม และมีประมาณ 4800 หน้า โดยเนื้อเรื่องของวรรณกรรมเป็นความเป็นจริงเสริม เพราะสิ่งที่อะมีร ฮัมซะฮ์ ได้ขยายอาณาจักรไปกว้างขวางตั้งแต่เบงกอลถึงอาระกัน (พม่า) เป็นเป็นบริเวณที่จักรวรรดิโมกุลควบคุมอยู่
แซร์ช กนาบรี

แซร์ช ดาวิท กนาบรี (เกิดวันที่ 14 กรกฎาคม ค.ศ. 1995) เป็นนักฟุตบอลชาวเยอรมัน ปัจจุบันเล่นในตำแหน่งปีกให้กับไบเอิร์นมิวนิกในบุนเดิสลีกา และทีมชาติเยอรมนี
กนาบรีเริ่มต้นอาชีพในอังกฤษกับอาร์เซนอลในพรีเมียร์ลีก โดยได้ลงเล่นระดับอาชีพครั้งแรกในเดือนกันยายน ค.ศ. 2012 เขาถูกปล่อยยืมตัวให้เวสต์บรอมมิชอัลเบียน ก่อนที่จะย้ายกลับไปเล่นในเยอรมนีกับแวร์เดอร์เบรเมินใน ค.ศ. 2016 ต่อมาใน ค.ศ. 2017 เขาเซ็นสัญญากับไบเอิร์นมิวนิก และถูกปล่อยยืมตัวให้กับ 1899 ฮ็อฟเฟินไฮม์ ในฤดูกาล 2017–18 และในฤดูกาล 2018–19 นั้นเอง เขาได้เล่นให้กับไบเอิร์นมิวนิกอย่างเต็มตัว และช่วยให้สโมสรชนะเลิศบุนเดิสลีกา เขาเองได้รับรางวัลผู้เล่นยอดเยี่ยมของสโมสรประจำฤดูกาลนั้นด้วย
กนาบรีได้ลงเล่นให้กับทีมชาติเยอรมนีชุดเยาวชนหลายรุ่นอายุ ก่อนที่จะได้ลงเล่นในทีมชุดใหญ่ครั้งแรกในเดือนพฤศจิกายน ค.ศ. 2016 ในฟุตบอลโลก 2018 รอบคัดเลือก ซึ่งในนัดนั้น เขาทำแฮตทริกช่วยให้เยอรมนีเอาชนะซานมารีโน 8–0
 "ณ วันที่ 19 พฤศจิกายน 2019 "
"อ้างอิง"
เกียรติประวัติ.
สโมสร.
ไบเอิร์นมิวนิก
ทีมชาติ.
เยอรมนี โอลิมปิก
เยอรมนี อายุไม่เกิน 21 ปี
อัชร็อฟ ฮะกีมี

อัชร็อฟ ฮะกีมี มูห์ (เกิด 4 พฤศจิกายน ค.ศ. 1998) เป็นนักฟุตบอลชาวโมร็อกโก ปัจจุบันเล่นในตำแหน่งฟุลแบ็กและวิงแบ็กเป็นหลัก แต่เขาสามารถเล่นในตำแหน่งปีกได้ด้วย และเล่นให้กับปารีแซ็ง-แฌร์แม็งในลีกเอิง และทีมชาติโมร็อกโก
ชีวิตช่วงต้น.
เขาเกิดที่มาดริด ประเทศสเปน จากพ่อแม่ชาวโมร็อกโก ฮากิมีเข้าร่วมเรอัลมาดริดชุดเด็กใน ค.ศ. 2006 ตอนอายุ 8 ขวบ
ชีวิตส่วนตัว.
ฮะกีมีแต่งงานกับฮิบะฮ์ อะบูก นักแสดงสาวชาวสเปนที่มีเชื้อสายลิเบียและตูนิเซีย ทั้งคู่มีลูกชาย 2 คนที่เกิดใน ค.ศ. 2020 และ 2022. ฮะกีมีนับถือศาสนาอิสลามอย่างเคร่งครัด
 "ณ วันที่ 13 พฤศจิกายน ค.ศ. 2022"
 "ณ วันที่ 17 ธันวาคม ค.ศ. 2022"
เกียรติประวัติ.
เรอัลมาดริดกัสติยา
เรอัลมาดริด
โบรุสซีอาดอร์ทมุนท์
อินเตอร์มิลาน
ปารีแซ็ง-แฌร์แม็ง
รางวัลส่วนตัว
เรือดำน้ำชั้นกอตแลนด์

เรือดำน้ำชั้น"กอตแลนด์"  ของกองทัพเรือสวีเดนเป็นเรือดำน้ำดีเซลไฟฟ้าสมัยใหม่ ซึ่งได้รับการออกแบบและสร้างโดยอู่เรือค็อกคูมส์ในประเทศสวีเดน พวกมันเป็นเรือดำน้ำลำแรกในโลกที่มีระบบเครื่องยนต์สเตอร์ลิงแรงขับเคลื่อนที่ไม่ใช้อากาศจากภายนอก (AIP) ซึ่งขยายความทนทานใต้น้ำของพวกมันจากไม่กี่วันถึงหลายสัปดาห์ ความสามารถนี้เคยใช้ได้เฉพาะกับเรือดำน้ำพลังงานนิวเคลียร์เท่านั้น
คุณสมบัติ.
ณ ปี ค.ศ. 2008 เรือดำน้ำโจมตีชั้น"กอตแลนด์" เป็นหนึ่งในเรือดำน้ำที่ทันสมัยที่สุดของกองทัพเรือสวีเดนที่ประจำการ ส่วนใหญ่ออกแบบมาสำหรับภารกิจดำน้ำ เช่น การสงครามต่อต้านเรือผิวน้ำ/ต่อต้านเรือดำน้ำ, การรวบรวมข่าวกรอง (ข่าวกรองทางการติดต่อสื่อสาร (โคมินต์), ข่าวกรองทางสัญญาณอิเล็กทรอนิกส์ (เอลินต์)), การเฝ้าระวังล่วงหน้า, การปฏิบัติการพิเศษ และภารกิจวางทุ่นระเบิด
บนผิวน้ำเรือดำน้ำนั้นขับเคลื่อนด้วยเครื่องยนต์เอ็มเทอู สองชุด ในขณะที่ดำน้ำ ระบบเอไอพีของเครื่องยนต์สเตอร์ลิงที่ค็อกคูมส์สร้างขึ้นจะใช้ในการขับเคลื่อนเครื่องกำเนิดไฟฟ้า 75 กิโลวัตต์ (101 แรงม้าเพลา) สำหรับการขับเคลื่อนหรือการชาร์จแบตเตอรี่ เครื่องยนต์สเตอร์ลิงเหมาะอย่างยิ่งสำหรับเรือดำน้ำเพราะเครื่องยนต์แทบจะเงียบ และสามารถใช้น้ำทะเลรอบ ๆ เป็นชุดระบายความร้อนเพื่อเพิ่มประสิทธิภาพ ความทนในการดำน้ำนั้น ขึ้นอยู่กับปริมาณของออกซิเจนเหลวที่เก็บไว้ในเรือ และเรียกได้ว่าเป็น "สัปดาห์" ชั้นนี้มีลักษณะสัญญาณเสียงต่ำ, ความต้านทานแรงกระแทกสูง และระบบการรบที่มีความสามารถ
จังหวัดปกครองตนเองสังคมนิยมวอยวอดีนา

จังหวัดปกครองตนเองสังคมนิยมวอยวอดีนา(มักจะย่อคำว่า SAP Vojvodina) เป็นหนึ่งในสองเขตปกครองทางการเมืองที่เกิดขึ้นในยูโกสลาเวียหลังสงครามโลกครั้งที่สองและเป็นหนึ่งในสองจังหวัดปกครองตนเองของเซอร์เบียในยูโกสลาเวีย(อีกจังหวัดคือคอซอวอ) ระหว่างปี ค.ศ. 1945 และการแตกแยกของยูโกสลาเวีย จนกระทั่งปี ค.ศ. 1963 จังหวัดได้มีชื่อว่า จังหวัดปกครองตนเองวอยวอดีนา(Аутономна Покрајина Војводина / Autonomna Pokrajina Vojvodina) และมีอิสระในการปกครองตนเองที่ต่ำกว่า
หอทะเบียนภาพยนตร์แห่งชาติ

หอทะเบียนภาพยนตร์แห่งชาติ  เป็นการคัดเลือกภาพยนตร์ที่ควรค่าแก่การอนุรักษ์โดยคณะกรรมการอนุรักษ์ภาพยนตร์แห่งชาติสหรัฐ (United States National Film Preservation Board's (NFPB)) โดยคณะกรรมการฯ ได้ก่อตั้งขึ้นจากรัฐบัญญัติการอนุรักษ์ภาพยนตร์แห่งชาติ ค.ศ. 1988 (National Film Preservation Act of 1988) ซึ่งได้มีการอนุมัติผ่านสภาคองเกรสในปี ค.ศ. 1992, 1996, 2005 และอีกครั้งในเดือนตุลาคม ค.ศ. 2008 ภารกิจของคณะกรรมการฯ คือ ช่วยดำรง เก็บรักษา และเพิ่มจำนวนมรดกภาพยนตร์อเมริกันต่อสาธารณะ กฎหมายในปี ค.ศ. 1996 ได้ทำให้มูลนิธิอนุรักษ์ภาพยนตร์แห่งชาติ (National Film Preservation Foundation) มูลนิธิในเครือของคณะกรรมการฯ สามารถหาเงินทุนจากภาคเอกชนได้
แม่น้ำเมอร์รีย์

แม่น้ำเมอร์รีย์ (Ngarrindjeri: "Millewa", Yorta Yorta: "Tongala") เป็นแม่น้ำสายยาวที่สุดของประเทศออสเตรเลีย มีความยาว ต้นน้ำอยู่ที่ภูเขาแอลป์ออสเตรเลีย ไหลไปทางด้านทิศตะวันตกบริเวณส่วนที่สูงที่สุดของภูเขา จากนั้นไหลคดเคี้ยวผ่านที่ราบ เป็นเส้นแบ่งเขตแดนระหว่างรัฐวิกตอเรียกับรัฐนิวเซาท์เวลส์ไหลไปทางทิศตะวันตกเฉียงเหนือสู่รัฐเซาท์ออสเตรเลียไหลวกลงทางใต้ผ่านทะเลสาบอะเล็กซานดรีนา ลงสู่อ่าวเอนเคาน์เตอร์
แม่น้ำดาร์ลิง

แม่น้ำดาร์ลิง  เป็นแม่น้ำที่มีความยาวเป็นอันดับ 3 ของประเทศออสเตรเลีย มีความยาว โดยนับจากต้นแม่น้ำทางตอนเหนือของรัฐนิวเซาท์เวลส์ จนบรรจบกับแม่น้ำเมอร์รีย์ที่เมืองเวนต์เวิร์ท ในรัฐนิวเซาท์เวลส์ หากรวมทั้งระบบแล้วมีความยาว ถือเป็นระบบแม่น้ำที่ยาวที่สุดของออสเตรเลีย
สถานีรถไฟอุบลราชธานี

สถานีรถไฟอุบลราชธานี เป็นสถานีรถไฟชั้น 1 ตั้งอยู่ที่ถนนรถไฟ ตำบลวารินชำราบ อำเภอวารินชำราบ จังหวัดอุบลราชธานี อยู่ห่างจากสถานีรถไฟกรุงเทพเป็นระยะทาง 575 กิโลเมตร เดิมชื่อสถานีวารินทร์ เป็นสถานีสุดท้ายของเส้นทางรถไฟสายอีสานใต้
ความเป็นมาและความสำคัญ.
การก่อสร้างรถไฟสายตะวันออกเฉียงเหนือมีเหตุผล 2 ประการ คือ เหตุผลด้านเศรษฐกิจและด้านความมั่นคงของประเทศ กล่าวคือ ช่วยอำนวยความสะดวกรวดเร็วในหารขนส่งผู้คนและสินค้าระหว่างเมืองหลวง
กับภาคอีสาน ส่วนด้านความมั่นคงนั้น ด้วยเวลานั้นฝรั่งเศสได้ครอบครองเพื่อนบ้านที่ติดกับไทย คือ ลาว กัมพูชา และเวียดนาม ฝรั่งเศสได้แสดงท่าทีและพฤติกรรมที่คุกคามไทยหลายครั้ง นำมาสู่ความขัดแย้ง จนกระทั่งไทยต้องเสียดินแดนสิบสองจุไทให้แก่ฝรั่งเศสใน พ.ศ.2431 จากเหตุการณ์นี้ส่งผลให้ความสัมพันธ์ระหว่างไทยกับฝรั่งเศสเสื่อมลงตามลำดับ ทำให้ประเทศไทยจำเป็นที่จะต้องมีการศึกษาความเป็นไปได้และความเหมาะสมในการสร้างทางรถไฟและนำมาสู่การก่อสร้างทางรถไฟสายภาคตะวันออกเฉียงเหนือในเวลาต่อมา
การก่อสร้างเส้นทางรถไฟจากนครราชสีมา-อุบลราชธานี.
การก่อสร้างเส้นทางรถไฟมาถึงจังหวัดอุบลราชธานีนั้น เกิดขึ้นหลังจากการก่อสร้างทางรถไฟสายกรุงเทพ-นครราชสีมาแล้วเสร็จและเปิดการเดินรถ ในเดือนธันวาคม พ.ศ. 2443 จนถึงปี พ.ศ. 2460 จึงได้เริ่มทำการก่อสร้างทางรถไฟต่อไปยังสถานีอุบลราชธานี โดยเป็นทางกว้าง 1.00 เมตร เพื่อให้สอดคล้องกับ ขนาดทางรถไฟจากกรุงเทพ – นครราชสีมา ซึ่งเดิมได้วางเอาไว้ขนาดกว้าง 1.435 เมตร และอยู่ในระหว่างการปรับเปลี่ยนให้มีความกว้าง 1.00 เมตร เท่ากับเส้นทางสายใต้
เป็นคนไทย ไม่มีชาวต่างด้าว กรมรถไฟหลวงยังคงได้รับความร่วมมือจากกองทหารช่างให้มาช่วยทำการวางรางจากสถานีนครราชสีมาผ่านสถานีชุมทางถนนจิระถึงสถานีท่าช้าง รวมระยะทาง 21 กิโลเมตร เปิดการเดินรถได้เมื่อวันที่ 1 พฤศจิกายน พ.ศ. 2465 เป็นต้นมา การก่อสร้างได้ดำเนินต่อไป และสามารถเปิดการเดินรถได้ เป็นช่วง ๆ ตามลำดับ ดังต่อไปนี้
รวมระยะทางทั้งหมดจากนครราชสีมา – อุบลราชธานี 312 กิโลเมตร ใช้ระยะเวลาในการก่อสร้างเส้นทางรถไฟจากกรุงเทพ-สถานีอุบลราชธานี ทั้งหมด 39 ปี (พ.ศ.2434-2473) ระยะทางรวม 575 กิโลเมตร และเนื่องจากสถานีปลายทางที่อุบลราชธานีนี้ อยู่ในเขตอำเภอวารินชำราบ ห่างจากฝั่งแม่น้ำมูล กรมรถไฟจึงได้วางทางแยกจากสถานีบุ่งหวาย ระยะทาง 7 กิโลเมตร ไปยังสถานีโพธิ์มูลซึ่งอยู่ริมฝั่งแม่น้ำมูล เพื่อความสะดวกในการรับส่งสินค้า ที่มาจากทางเรือในแม่น้ำมูล
ผลของการสร้างทางรถไฟสายภาคตะวันออกเฉียงเหนือ ทำให้ประเทศไทยเกิดความเปลี่ยนแปลงทั้งทางเศรษฐกิจและสังคม รถไฟกลายเป็นสิ่งมหัศจรรย์สำหรับการคมนาคม มีผู้คนเดินทางไปต่างพื้นที่มากขึ้น รวมทั้งปริมาณและประเภทสินค้าที่เข้าและออกจากภาคตะวันออกเฉียงเหนือก็เพิ่มมากขึ้นเช่นกัน จังหวัดหรือพื้นที่ที่เป็นทางผ่านกลายเป็นเส้นทางสำคัญในการขนส่งและกระจายสินค้า วิถีชีวิตของผู้คนอีสานเปลี่ยนแปลงจากการทำเกษตรเพื่อบริโภคในครัวเรือนกลายเป็นการผลิตเพื่อขาย และมีอาชีพใหม่ ๆ เกิดขึ้นด้วยเช่นกัน
แต่เดิม สถานีรถไฟอุบลราชธานีนั้นมีชื่อว่า “สถานีวารินทร์” เนื่องจากตั้งอยู่ในท้องที่อำเภอวารินชำราบ จนถึงปี พ.ศ.2485 จึงได้เปลี่ยนชื่อจากสถานีวารินทร์ เป็น “สถานีอุบลราชธานี” จนถึงปัจจุบัน
สถานีรถไฟอุบลราชธานีนั้นมีเรื่องราวที่น่าสนใจให้ย้อนระลึกถึงบทบาทและความสำคัญในอดีตที่นำมาสู่การเปลี่ยนแปลงหลาย ๆ อย่างในภูมิภาคนี้ โดยเฉพาะพื้นที่อีสานตอนใต้ และยังคงความสำคัญอยู่จนถึงปัจจุบัน
สโมสรฟุตบอลยูเวนตุสในฤดูกาล 2019–20

ฤดูกาล 2019–20 เป็นฤดูกาลที่ 122 ของ ยูเวนตุส ในการดำรงอยู่บนลีกสูงสุดและเป็นฤดูกาลที่ 13 ติดต่อกันในระดีบลีกสูงสุดของ ฟุตบอลอิตาลี.
ผู้เล่น.
ข้อมูลผู้เล่น.
<br>
a.<templatestyles src="การอ้างอิง/styles.css"/>^ Additional costs of €16 million to be paid over the next two financial years.
b.<templatestyles src="การอ้างอิง/styles.css"/>^ Additional costs of €12 million to be paid.
หมายเหตุ.
<templatestyles src="Refbegin/styles.css" />
A. <templatestyles src="การอ้างอิง/styles.css"/>^ The match was called off at the 51st minute due to the annual tradition of pitch invasion.
ชาวคอยคอย

ชาวคอยคอย  เป็นกลุ่มชนพื้นเมืองร่อนเร่ในอดีต พบในบริเวณตอนใต้ของทวีปแอฟริกา ถูกจัดอยู่ในกลุ่มเดียวกับชาวซานซึ่งเป็นกลุ่มชนที่เก็บของป่าล่าสัตว์ มักใช้ชีวิตโดยเลี้ยงสัตว์ตามทุ่งหญ้า แต่ปัจจุบันชนกลุ่มนี้ส่วนใหญ่เลิกใช้ชีวิตแบบร่อนเร่ รวมทั้งเลิกเลี้ยงสัตว์ตามทุ่งหญ้าไปแล้วตั้งแต่ช่วงคริสต์ศตวรรษที่ 19 ถึง 20
แอกแคด (เมือง)

แอกแคด (แอกแคด: #เปลี่ยนทาง "akkadê", หรือ 𒌵𒆠 URIKI ในภาษาซูเมอร์สมัยอูร์ที่ 3) เป็นชื่อเมืองในเมโสโปเตเมีย ซึ่งเป็นเมืองหลวงของจักรวรรดิแอกแคด 
ปัจจุบันยังไม่ทราบที่ตั้งแน่ชัด แต่คาดว่าตั้งอยู่บริเวณทิศตะวันออกของแม่น้ำไทกริส ระหว่างเมืองที่อยู่ล้อมรอบสองเมือง คือซามัรรออ์และแบกแดด
แหล่งข้อมูลจากข้อความ.
ก่อนหน้าการถอดความอักษรรูปลิ่มในคริสต์ศตวรรษที่ 19 ข้อมูลเมืองเป็นที่รู้จักจากแหล่งอ้างอิงเดียวในปฐมกาล 10:10 ซึ่งปรากฏเป็น <templatestyles src="Script/styles_hebrew.css" />אַכַּד‎ ("ʾĂkăḏ") ชื่อนี้ปรากฏในรายการเมืองของนิมโรดในซูเมอร์ (ชินาร์)
ที่ตั้ง.
ข้อเสนอเก่าหลายอันตั้งแอกแคดอยู่ที่ฝั่งแม่น้ำยูเฟรติส แต่ในการอภิปรายล่าสุดสรุปว่าที่ตั้งในฝั่งแม่น้ำไทกริสมีความเป็นไปได้มากกว่า
สาธารณรัฐสังคมนิยมโครเอเชีย

สาธารณรัฐสังคมนิยมโครเอเชีย เป็นสาธารณรัฐองค์ประกอบและรัฐสหพันธ์ของยูโกสลาเวีย ตามรัฐธรรมนูญของโครเอเชียในยุคปัจจุบัน เป็นรัฐธรรนูญที่สืบทอดมาอย่างต่อเนืองโดยตรง
พร้อมกับอีกห้าสาธารณรัฐยูโกสลาเวีย ถูกสร้างขึ้นในช่วงสงครามโลกครั้งที่สองและกลายเป็นสาธารณรัฐสังคมนิยมภายหลังสงคราม มันมีชื่อเต็มๆเพียงสี่คำอย่างเป็นทางการในช่วง 48 ปี ตามดินแดนและประชากร มันเป็นสาธารณรัฐที่ใหญ่ที่สุดเป็นอันดับสองในยูโกสลาเวีย ต่อจากสาธารณรัฐสังคมนิยมเซอร์เบีย
ในปี ค.ศ. 1990 รัฐบาลได้รื้อถอนระบบพรรคการเมืองเดียว-ที่ถูกติดตั้งโดยพรรคคอมมิวนิสต์และนำระบอบประชาธิปไตยแบบพรรคการเมืองหลายพรรคมาใช้ รัฐบาลชุดใหม่ที่รับเลือกตั้งของ ฟรานโจ ทุจมาน ได้นำสาธารณรัฐไปสู่เอกราชอย่างเป็นทางการ ทำการถอนตัวออกจากยูโกสลาเวียในปี ค.ศ. 1991 และมีส่วนทำให้เกิดการล่มสลายในที่สุด
ดัยรุซซูร

ดัยรุซซูร (ซีรีแอก:) เป็นเมืองที่ใหญ่ที่สุดในภาคตะวันออกของประเทศซีเรีย ตั้งอยู่ห่างจากดามัสกัส เมืองหลวงของซีเรียเป็นระยะ 450 กิโลเมตร มีประชากร 211,857 คนจากการสำรวจสำมะโนประชากรในปี ค.ศ. 2004
อัรบีล

อัรบีล  หรือ เฮวเลร์  เป็นเมืองหลักและเมืองที่มีประชากรมากที่สุดในภูมิภาคเคอร์ดิสถานของประเทศอิรัก ตั้งอยู่ในเขตผู้ว่าการอัรบีล โดยประมาณการว่ามีประชากรราว 1,600,000 คน
การตั้งถิ่นฐานของมนุษย์ในอัรบีลนั้นสันนิษฐานว่าเริ่มขึ้นตั้งแต่ 5 สหัสวรรษก่อนคริสต์ศักราช ที่ใจกลางเมืองมีป้อมปราการอัรบีลโบราณและหออะษานมุเซาะฟะรียะฮ์ หลักฐานทางประวัติศาสตร์แรกสุดของภูมิภาคนี้สืบไปได้ถึงสมัยราชวงศ์ที่ 3 แห่งอูร์ แห่งซูเมอร์ เมื่อกษัตริย์ Shulgi ตรัสถึงนคร Urbilum ภายหลังฝ่ายอัสซีเรียพิชิตเมืองนี้
ในสหัสวรรษที่ 3 ก่อนคริสต์ศักราช อัรบีลมีอำนาจอิสระในพื้นที่ของตน โดยเมืองนี้ถูกพิชิตในสมัยของชาวกูที และตกไปเป็นของอัสซีเรียในช่วงปลายสหัสวรรษที่ 2 ก่อนคริสต์ศักราช หลังจากนั้น เมืองนี้จึงอยู่ภายใต้มณฑลทางภูมิรัฐศาสตร์ของอัสซีเรียของหลายจักรวรรดิ เช่น จักรวรรดิมีเดีย, จักรวรรดิอะคีเมนิด (อัสซีเรียของอะคีเมนิด), จักรวรรดิมาเกโดนีอา, จักรวรรดิซิลูซิด, จักรวรรดิอาร์มีเนีย, จักรวรรดิพาร์เทีย, อัสซีเรียของโรมัน และจักรวรรดิซาเซเนียน และยังเป็นเมืองหลวงของรัฐบรรณาการAdiabeneในช่วงกลางศตวรรษที่ 2 ก่อนคริสต์ศักราชถึงต้นคริสต์ศตวรรษที่ 2 ในสมัยโบราณ เทพารักษ์ประจำเมืองนี้คืออิชทาร์แห่งอาร์เบลา
หลังการพิชิตจักรวรรดิเปอร์เซียโดยมุสลิม ภูมิภาคนี้ไม่ได้เป็นภูมิภาคเดี่ยวอีกต่อไป และในสมัยกลาง นครนี้อยุ่ภายใต้การปกครองของจักรวรรดิเซลจุคและออตโตมัน
พิพิธภัณฑ์โบราณคดีของอัรบีลมีชุดสะสมสิ่งประดิษฐ์ก่อนอิสลามจำนวนมาก โดยเฉพาะศิลปะเมโสโปเตเมีย และเป็นศูนย์กลางสำหรับโครงการโบราณคดีในพื้นที่นี้ สภาการท่องเที่ยวอาหรับจัดให้นครนี้ได้รับสถานะเมืองหลวงการท่องเที่ยวอาหรับใน ค.ศ. 2014 ในเดือนกรกฎาคม ค.ศ. 2014 ป้อมปราการอัรบีลได้รับการบรรจุลงในแหล่งมรดกโลก
ศัพทมูลวิทยา.
ชื่อโบราณของนครนี้ เป็นที่รู้จักกันในสมัยคลาสสิกว่า อาร์เบลา  ซึ่งสืบจากภาษาเปอร์เซียเก่าว่า "Arbairā" และมาจากภาษาอัสซีเรียโบราณว่า "Arbailu"
ประชากร.
ประชากรส่วนใหญ่ในนครนี้เป็นชาวเคิร์ด และมีชนกลุ่มน้อยเป็นชาวเติร์กเมน อัสซีเรีย และอาหรับ
ภูมิอากาศ.
อัรบีลมีสภาพภูมิอากาศแบบเมดิเตอร์เรเนียนที่มีฤดูร้อนที่ร้อน (การแบ่งเขตภูมิอากาศแบบเคิพเพิน "Csa")
กาลิลี

กาลิลี (ฮีบรู: הַגָּלִיל
‎, "HaGalil") เป็นภูมิภาคที่ตั้งอยู่ในภาคเหนือของประเทศอิสราเอล เดิมหมายถึงส่วนที่เป็นภูเขาซึ่งแยกเป็นตอนบนและล่าง แต่ในปัจจุบันมักหมายถึงพื้นที่ที่อยู่ตอนเหนือของสันเขาช่วงเทือกเขาคาร์เมลจนถึงเทือกเขากิลบัว
สวนผลไม้

สวนผลไม้  หมายถึงบริเวณที่มีการปลูกต้นไม้หรือไม้พุ่มซึ่งมีจุดประสงค์ด้านเกษตรกรรมเกี่ยวกับการผลิตอาหาร โดยต้นไม้หรือไม้พุ่มที่นำมาปลูกอาจให้ผลเป็นผลไม้หรือถั่ว ซึ่งผลที่ได้ดังกล่าวมักนำไปขายในเชิงพาณิชย์ บางครั้งอาจเป็นสวนขนาดใหญ่ที่มีจุดประสงค์ทั้งในการผลิตและด้านสุนทรียศาสตร์ โดยมักพบในบริเวณที่มีสภาพเหมาะกับการเก็บเกี่ยวผลไม้
สาธารณรัฐสังคมนิยมมอนเตเนโกร

สาธารณรัฐสังคมนิยมมอนเตเนโกร(/ Социјалистичка Република Црна Гора) เป็นหนึ่งในหกสาธารณรัฐองค์ประกอบของสหพันธ์สาธารณรัฐสังคมนิยมยูโกสลาเวีย รัฐนี้เป็นบรรพบุรุษของประเทศมอนเตเนโกรในยุคปัจจุบัน
ประวัติศาสตร์.
วันที่ 7 กรกฎาคม ค.ศ. 1963 สาธารณรัฐประชาชนมอนเตเนโกร (เซอร์เบีย-โครเอเชีย: Narodna Republika Crna Gora / Народна Република Црна Гора) ได้เปลี่ยนชื่อเป็น "สาธารณรัฐสังคมนิยมมอนเตเนโกร" (การเปลี่ยนแปลงที่รับรองทั้งโดยรัฐธรรมนูญแห่งสหพันธรัฐและรัฐธรรมนูญมอนเตเนโกรที่สร้างขึ้นใหม่ใน ค.ศ. 1963) โดยใช้ภาษาเซอร์เบีย-โครเอเชียเป็นภาษาราชการ ในปี ค.ศ. 1991 เมื่อสันนิบาตคอมมิวนิสต์แห่งมอนเตเนโกรเปลี่ยนชื่อเป็นพรรคประชาธิปไตยสังคมนิยมแห่งมอนเตเนโกรหลังจากการเลือกตั้งแบบหลายพรรคครั้งแรก คำคุณศัพท์ "สังคมนิยม" ถูกลบออกจากชื่อของสาธารณรัฐ (ให้สัตยาบันโดยการแก้ไขรัฐธรรมนูญ LXXXIV เมื่อวันที่ 2 สิงหาคมใน 1991). มีการเปลี่ยนแปลงธงและตราสัญลักษณ์ในเดือนธันวาคม ค.ศ. 1993
ชาวแอราเมียน

ชาวแอราเมียน  เป็นกลุ่มชนเผ่าที่พูดภาษาแอราเมอิกซึ่งเป็นภาษาในกลุ่มภาษาเซมิติกตะวันตกเฉียงเหนือ ซึ่งอพยพมาจากภูมิภาคที่เรียกว่า อาราม (ปัจจุบันเป็นส่วนหนึ่งของประเทศซีเรีย) ในช่วงปลายยุคสัมฤทธิ์ (ประมาณช่วงศตวรรษที่ 11-8 ก่อนคริสต์ศักราช)
ชาวแอราเมียนไม่เคยก่อตั้งรัฐที่เป็นรัฐรวม แต่มักก่อตั้งรัฐที่เป็นอาณาจักรอิสระในบริเวณตะวันออกใกล้ (ปัจจุบันคือประเทศซีเรีย ประเทศเลบานอน ประเทศจอร์แดน ประเทศอิสราเอล ดินแดนปาเลสไตน์ ตอนตะวันตกเฉียงเหนือของคาบสมุทรอาหรับ และภาคกลางตอนใต้ของประเทศตุรกี) โดยอิทธิพลทางการเมืองของชาวแอราเมียนมีอยู่ในหลายรัฐ เช่น อาราม-ดามัสกัส ฮะมาฮ์ แพลไมรา อะเลปโป ฯลฯ ซึ่งทั้งหมดเป็นส่วนหนึ่งของจักรวรรดิอัสซีเรียใหม่ในช่วงศตวรรษที่ 9 ก่อนคริสต์ศักราช
แคลเดีย

แคลเดีย  เป็นประเทศที่เคยมีอยู่ในช่วงประมาณศตวรรษที่ 10 หรือปลายศตวรรษที่ 9 จนถึงกลางศตวรรษที่ 6 ก่อนคริสต์ศักราช ก่อนที่ทั้งประเทศจะกลายเป็นส่วนหนึ่งของบาบิโลเนีย รวมทั้งประชากรทั้งหมดก็ถูกกลืนไปด้วย ตั้งอยู่ในตอนตะวันออกเฉียงใต้ของภูมิภาคเมโสโปเตเมีย โดยประชากรส่วนใหญ่พูดภาษาในกลุ่มภาษาเซมิติก
ชาวกวนเช

ชาวกวนเช  เป็นกลุ่มชนพื้นเมืองที่เคยอาศัยอยู่ในกลุ่มเกาะกานาเรียสในมหาสมุทรแอตแลนติก ซึ่งตั้งอยู่ห่างจากชายฝั่งแอฟริกาเหนือไปทางตะวันตกประมาณ 
สันนิษฐานกันว่าชาวกวนเชได้มาถึงกานาเรียสแล้วเมื่อประมาณสหัสวรรษที่ 1 ก่อนคริสต์ศักราช ชาวกวนเชเป็นชนพื้นเมืองเพียงกลุ่มเดียวที่เป็นที่ทราบกันว่าอาศัยอยู่ในกลุ่มเกาะมาคาโรนีเซียก่อนการเข้ามาของชาวยุโรป เนื่องจากไม่มีหลักฐานที่เป็นที่ยอมรับว่ามีผู้อาศัยบนกลุ่มเกาะอื่น ๆ ในมาคาโรนีเซีย (กาบูเวร์ดี มาเดรา และอะโซร์ส) หลังการพิชิตกานาเรียสของสเปนในช่วงต้นคริสต์ศตวรรษที่ 15 ผู้ตั้งถิ่นฐานชาวสเปนกำจัดชนพื้นเมืองไปหลายคน ในขณะที่อีกส่วนแต่งงานข้ามกลุ่มชาติพันธุ์
ใน ค.ศ. 2017 มีข้อมูลยืนยันว่าชาวกวนเชมีแหล่งกำเนิดมาจากแอฟริกาเหนือและมีลักษณะทางพันธุกรรมคล้ายกับกลุ่มชนเบอร์เบอร์ซึ่งอาศัยอยู่บริเวณตอนเหนือของทวีปแอฟริกามากที่สุด
ศัพทมูลวิทยา.
ศัพท์พื้นเมือง "guanachinet" แปลตรงตัวได้ว่า "บุคคลจากเกาะเตเนริเฟ" (จาก "Guan" = บุคคล และ "Achinet" = เตเนริเฟ) ฆวน นุญเญซ เด ลา เปญญา รายงานว่า ศัพท์นี้ถูกกัสติยาดัดแปลงไปเป็น "Guanches" แม้คำว่า "Guanche" ในทางศัพทมูลวิทยาจะเป็นศัพท์โบราณที่หมายถึงเกาะเตเนริเฟเป็นการเจาะจง แต่ในปัจจุบันคำนี้ส่วนใหญ่ใช้เรียกชนพื้นเมืองทั้งกลุ่มเกาะกานาเรียสก่อนการมาถึงของสเปน
คนปล้นวิญญาณ

คนปล้นวิญญาณ ชื่อภาษาอังกฤษ (Reales) เป็นภาพยนตร์แนว ลึกลับ,สยองขวัญ เป็นภาพยนตร์ไทยอินเตอร์ ดัดแปลงมาจากบทภาพยนตร์ชนะเลิศในเทศกาลภาพยนตร์ที่ประเทศแคนาดา ผลิตโดยบริษัท ฟิล์มเฟรมโปรดักชั่นส์ กำกับการแสดงโดย เดริก เกตส์ นำแสดงโดย นักแสดงชาวไทย ได้แก่ ไปรยา สวนดอกไม้,พิชญะ นิธิไพศาลกุล,ภัณฑิลา ฟูกลิ่น และนักแสดงชาวต่างชาติจากฝั่งอเมริกา ไรอัน เคลลี่, แมดดิสัน แมคคิลลี่ กำหนดออกฉายในวันที่ 21 ธันวาคม พ.ศ. 2560 ร่วมทุนร่วมทุนถึง 3 ประเทศ ไทย, อเมริกา, มาเลเซีย 
เรื่องย่อ.
คุณเคยสงสัยมั้ยว่า…ทำไมเหตุการณ์บ้าๆ ต้องมาเกิดขึ้นกับคุณ
ความคิดนี้เริ่มต้นขึ้น เมื่อ วินนี่ (ปู ไปรยา) และ เอิร์น (แอร์ ภัณฑิลา)บังเอิญไปอยู่ใน ธนาคาร ที่เกิดการปล้นกลางวันแสกๆ โดย 2 โจรต่างชาติ บ๊อบบี้ (ไรอัน เคลลี่) และแฟนสาว จูเวล (เมดิสัน แมคเคลลี่)แผนการหนีตายเกิดขึ้น พร้อมกับ การจับ วินนี่ และ เอิร์น ไปเป็นตัวประกันและใช้ปีนจี้ให้ เชาว์ (กอล์ฟ พิชญะ) โชเฟอร์ชาวจีน ที่ถูกเรียกให้มารอรับหน้าธนาคารให้พาหนีแบบไม่คิดชีวิต ชะตากรรมของตัวประกันแต่ละคนจะเป็นยังไง ? เหตุการณ์ครั้งนี้ เป็นความบังเอิญ หรือ มีเบื้องหลังซ่อนอยู่ ? เมื่อ 5 ชีวิต ที่ต้องหนีตาย ต้องมาพบกับเรื่องลึกลับ ในสถานที่ ที่เหมือนตกอยู่ในฝันร้าย ณ คฤหาสน์ร้างกลางป่า ปมต่างๆ จะค่อยๆ ถูกคลี่คลายออกมา คำตอบ ของความบังเอิญค่อยๆ จะค่อยๆ ถูกเปิดเผย ความลึกลับ เขย่าขวัญ จะค่อยๆ ถูกเปิดโปงและทำให้คุณ อาจไม่เชื่อสายตา และความคิดเมื่อสิ่งที่เห็น อาจไม่ใช้ความจริง สิ่งที่อยู่ตรงหน้าอาจแยกไม่ออกว่า เป็น "คน" หรือ "วิญญาณ" เพราะเรื่องทุกเรื่อง...มักมีเบื้องหลังซ่อนอยู่
การออกฉายและรายได้.
ออกฉาย เรต น 15+
ยัน อิงเงินฮุส

ยัน อิงเงินฮุส (8 ธันวาคม ค.ศ. 1730 – 7 กันยายน ค.ศ. 1799) เป็นนักสรีรวิทยา นักชีววิทยา และนักเคมีชาวดัตช์ เป็นผู้ค้นพบการสังเคราะห์ด้วยแสง และพบว่าพืชมีการหายใจระดับเซลล์เช่นเดียวกับสัตว์
ประวัติ.
ยัน อิงเงินฮุสเกิดในปี ค.ศ. 1730 ที่เมืองเบรดาในสาธารณรัฐดัตช์ เมื่ออายุได้ 16 ปี เขาเข้าเรียนด้านการแพทย์ที่มหาวิทยาลัยเลอเฟินและเรียนต่อที่มหาวิทยาลัยไลเดิน ในปี ค.ศ. 1755 เขากลับไปทำงานเป็นแพทย์ที่เมืองเบรดา หลังบิดาของอิงเงินฮุสเสียชีวิตในปี ค.ศ. 1764 เขาเดินทางไปทั่วยุโรปเพื่อศึกษาต่อ อิงเงินฮุสเรียนการปลูกฝีป้องกันโรคฝีดาษกับจอห์น พริงเกิลในอังกฤษ ต่อมาในปี ค.ศ. 1767 เขาประสบความสำเร็จในการปลูกฝีให้ชาวเมืองฮาร์ตฟอร์ดเชอร์กว่า 700 คน ปีต่อมา จักรพรรดินีมาเรีย เทเรซาแห่งจักรวรรดิโรมันอันศักดิ์สิทธิ์ทรงทราบข่าวการรักษาของพริงเกิลและสนพระทัยในการปลูกฝี พริงเกิลจึงเสนอให้อิงเจิลเฮาส์เดินทางไปออสเตรีย การปลูกฝีให้แก่พระราชวงศ์ของจักรพรรดินีมาเรีย เทเรซาเป็นไปได้ด้วยดี ทำให้อิงเงินฮุสได้รับตำแหน่งแพทย์ประจำพระองค์
อิงเงินฮุสมีผลงานต่าง ๆ เช่น ในปี ค.ศ. 1779 เขาพบว่าเมื่อมีแสงแดด พืชจะปล่อยก๊าซชนิดหนึ่งออกมา แต่จะหยุดกระบวนการนี้เมื่อไม่มีแสงแดด ต่อมาเขาพบว่าก๊าซดังกล่าวคือออกซิเจน อิงเงินฮุสยังพบภายหลังว่าเมื่อไม่มีแสงแดด พืชจะปล่อยก๊าซคาร์บอนไดออกไซด์ออกมา กระบวนการดังกล่าวรู้จักในชื่อการสังเคราะห์ด้วยแสง ต่อมาในปี ค.ศ. 1785 อิงเงินฮุสสังเกตเห็นการเคลื่อนที่ที่ไม่เป็นระเบียบของฝุ่นถ่านหินในแอลกอฮอล์ ต่อมาปรากฏการณ์นี้เรียกว่าการเคลื่อนที่แบบบราวน์
ด้านชีวิตส่วนตัว อิงเงินฮุสแต่งงานกับแอกาทา มารีอา แจ็กควินในปี ค.ศ. 1755 เขาเสียชีวิตที่เมืองคาล์น ราชอาณาจักรบริเตนใหญ่ในปี ค.ศ. 1799 ในปี ค.ศ. 2017 กูเกิล ดูเดิล ฉลองวันเกิดปีที่ 287 ให้แก่อิงเงินฮุส
วิมตินิยม

วิมตินิยม, วิมุตินิยม หรือ กังขาคติ  โดยทั่วไปคือทัศนคติหรือข้อสงสัยใด ๆ ที่มีต่อความรู้หรือความเชื่อที่สมมุติฐานอย่างน้อยหนึ่งข้อ มักกำกับความที่โดเมน เช่น ศีลธรรม (วิมตินิยมทางศีลธรรม), ศาสนา (วิมัตินิยมเกี่ยวกับการดำรงอยู่ของพระเจ้า) หรือ ความรู้ (วิมัตินิยมเกี่ยวกับความเป็นไปได้ของความรู้หรือความเชื่อมั่น)
วิมตินิยมทางปรัชญา มีในรูปแบบต่าง ๆ รูปแบบที่รุนแรงของความสงสัยคิดว่าความรู้หรือความคิดที่มีเหตุผลเป็นไปได้ และให้เราระงับการตัดสินในเรื่องที่ขัดแย้งกันหลายเรื่องหรือทั้งหมด รูปแบบอื่น ๆ ในระดับปานกลางของการเรียกร้องความสงสัยเพียงว่าไม่มีอะไรที่สามารถเป็นที่รู้จักด้วยความมั่นใจหรือว่าเราสามารถรู้อะไรเล็ก ๆ น้อย ๆ หรือเกี่ยวกับ "คำถามใหญ่" ในชีวิตเช่นว่าพระเจ้ามีอยู่จริงหรือไม่ว่าจะมีชีวิตหลังความตาย วิมตินิยมทางศาสนา คือ "ข้อสงสัยเกี่ยวกับหลักการทางศาสนาขั้นพื้นฐาน (เช่นความเป็นอมตะรอบคอบ และการเปิดเผย)" วิมตินิยมทางวิทยาศาสตร์ กังวลเกี่ยวกับการทดสอบความเชื่อมั่นต่อความน่าเชื่อถือโดยการนำเสนอวิธีการทางวิทยาศาสตร์เพื่อตรวจสอบหลักฐานเชิงประจักษ์
คูตูซอฟ (ภาพยนตร์)

คูตูซอฟ  เป็นภาพยนตร์อิงประวัติศาสตร์ของสหภาพโซเวียต กำกับโดย วลาดีมีร์ เปตรอฟ โดยเล่าอัตชีวประวัติของ จอมพลแห่งจักรวรรดิรัสเซีย มีฮาอิล อีลลารีโอโนวิช โกเลนิชเชฟ-คูตูซอฟ (1745 – 1813) หนึ่งในนายพลที่ยิ่งใหญ่ที่สุดในช่วงสงครามของผู้รักชาติปี 1812 ภาพยนตร์เข้าฉายที่สหภาพโซเวียตในวันที่ 13 มีนาคม 1943
รถยนต์นั่งขนาดเล็ก

รถยนต์นั่งขนาดเล็ก  เป็นประเภทของรถยนต์ที่ใหญ่กว่าประเภทรถยนต์นั่งขนาดเล็กมากแต่เล็กกว่ารถยนต์นั่งขนาดกลาง หรือเรียกรถประเภทนี้แบบยุโรปว่าซี-เซ็กเมนต์
การจำกัดความ.
รถยนต์นั่งขนาดเล็กได้คำจำกัดความมาจากสำนักงานปกป้องสิ่งแวดล้อมสหรัฐ (EPA) สำหรับประเทศสหรัฐอเมริกาและทั่วโลก โดยมีความยาวประมาณ และยาว สำหรับรุ่นแฮทช์แบ็ก หรือยาว และ สำหรับรถเปิดประทุน, รถเก๋ง หรือรถเก๋งตู้ (สเตชันแวกอน) ส่วนรถยนต์อเนกประสงค์และรถยนต์อเนกประสงค์สมรรถนะสูงที่มีพื้นฐานมากจากรถยนต์นั่งขนาดเล็ก (เรียกว่ารถยนต์อเนกประสงค์ขนาดเล็กและรถยนต์อเนกประสงค์สมรรถนะสูงขนาดเล็ก) ก็มีขนาดที่ใกล้เคียงกัน คือยาว ถึง ในประเทศสหรัฐ และยาวจาก ถึง สำหรับรุ่นทั่วโลก
ในประเทศญี่ปุ่น รถยนต์คันไหนก็ตามที่มีความยาวมากกว่า กว้างมากกว่า สูงต่ำกว่า และขนาดของเครื่องยนต์มากกว่า แต่ยาวน้อยกว่า กว้างน้อยกว่า สูงน้อยกว่า และเครื่องยนต์มีขนาดต่ำกว่า นับว่าเป็นรถยนต์นั่งขนาดเล็ก
เซ็กเมนต์-ซี

เซ็กเมนต์-ซี  เป็นการแบ่งประเภทของรถยนต์แบบยุโรปโดยคณะกรรมาธิการยุโรป เป็นเซ็กเมนต์ที่เล็กที่สุดรองจากเซ็กเมนต์-เอและเซ็กเมนต์-บีในตลาดรถยนต์ยุโรป — จากที่ทั้งหมดมีเก้าเซ็กเมนต์ ใน พ.ศ. 2554 เซ็กเมนต์-ซีได้มีส่วนแบ่งตลาดในยุโรป 23%
เนื่องจากคำว่า "เซ็กเมนต์" ได้เริ่มใช้บ่อยในประเทศสหรัฐใน พ.ศ. 2555 สำนักพิมพ์"เดอะนิวยอร์กไทมส์"ก็ได้อธิบายความแตกต่างว่า "ทุกวันนี้ รถยนต์ขนาดเล็กได้มีส่วนแบ่งตลาดสามกลุ่มตลาดในตลาดรถยนต์ทั่วโลก รถเซ็กเมนต์-เอประกอบไปด้วยเชฟโรเลต สปาร์กและสมาร์ท ฟอร์ทู รถเหล่านี้สั้นและมีน้ำหนักเบามาก รถที่ขนาดใหญ่ขึ้นมาอีกคือเซ็กเมนต์-บี เช่น ฟอร์ด เฟียสตาและเชฟโรเลต โซนิค รถเซ็กเมนต์-เอ -บีรู้จักกันว่ารถยนต์นั่งขนาดเล็กมาก ในขณะที่เซ็กเมนต์-ซีเรียกว่ารถยนต์นั่งขนาดเล็ก เป็นกลุ่มรถยนต์ขนาดเล็กที่มีขนาดใหญ่ที่สุดในกลุ่มรถยนต์ขนาดเล็ก"
ตำบลเมืองเพีย (อำเภอบ้านไผ่)

เมืองเพีย เป็นตำบลหนึ่งในอำเภอบ้านไผ่ จังหวัดขอนแก่น พื้นที่ทางทิศตะวันออกและทิศใต้ส่วนมากจะเป็นที่ราบใช้ในการทำนา แต่ทางทิศเหนือส่วนมากจะเป็นดินเอียด (ดินเค็ม) ซึ่งบริเวณนี้ใช้เป็นแหล่งต้มเกลือสินเธาว์สำหรับส่งส่วยและขายหรือแลกเปลี่ยนสินค้า ส่วนทางทิศใต้และทิศตะวันตกเป็นที่เนินสลับกับที่ราบ ที่เนินใช้ทำไร่ ทำสวน ส่วนที่ราบใช้ทำนา
ประวัติ.
ตำบลเมืองเพียเป็นตำบลที่เก่าแก่แห่งหนึ่งของอำเภอบ้านไผ่ สันนิษฐานว่าก่อตั้งขึ้นเมื่อประมาณ พ.ศ. 2310 จากคำบอกเล่าว่า มีพ่อขุนเพี้ยได้นำลูกบ้านอพยพมาตั้งหมู่บ้านใหม่ เดินทางมาจากบริเวณที่เป็นจังหวัดร้อยเอ็ดในปัจจุบัน เห็นสภาพพื้นที่เป็นที่เนินล้อมรอบด้วยหนองน้ำมีสัตว์และพืชที่อุดมสมบูรณ์ มีสภาพพอที่จะสร้างเมืองได้ จึงให้ราษฎรจัดสร้างบ้านที่อยู่อาศัย ประกอบกับที่หมู่บ้านมีพระพุทธรูป (พระเจ้าใหญ่) ตั้งอยู่ก่อนแล้ว จึงได้ตั้งชื่อตามผู้ที่นำมาคือ บ้านขุนเพีย ต่อมาเรียกเพี้ยนเป็นเมืองขุนเพีย และนาน ๆ เข้าจึงตั้งชื่อว่า "เมืองเพีย" 
ต่อมาเมื่อวันที่ 5 กรกฎาคม พ.ศ. 2516 ทางราชการได้ประกาศจัดตั้ง สภาตำบลเมืองเพีย ในพื้นที่ตำบล จนกระทั่งเมื่อวันที่ 16 ธันวาคม พ.ศ. 2539 ได้มีประกาศกระทรวงมหาดไทยให้จัดตั้งสภาตำบลนี้เป็น องค์การบริหารส่วนตำบลเมืองเพีย จนถึงปัจจุบัน
ที่ตั้งและอาณาเขต.
ตำบลเมืองเพียตั้งอยู่ทางทิศตะวันตกของอำเภอ มีอาณาเขตติดต่อกับเขตการปกครองข้างเคียงดังต่อไปนี้
การแบ่งเขตการปกครอง.
ตำบลเมืองเพียแบ่งเขตการปกครองออกเป็น 14 หมู่บ้าน ดังนี้
การศึกษา.
มีสถานศึกษา คือ
การสาธารณสุข.
ตำบลเมืองเพียมีสถานให้บริการทางด้านสาธารณสุข จำนวน 2 แห่ง
ตำบลแคนเหนือ

แคนเหนือ เป็นตำบลหนึ่งในอำเภอบ้านไผ่ จังหวัดขอนแก่น ห่างจากตัวอำเภอ 7.5 กิโลเมตร มีพื้นที่ทั้งหมด 22,625 ไร่ หรือ 36.27 ตารางกิโลเมตร
ประวัติ.
ตำบลแคนเหนือเป็นตำบลเก่าแก่แห่งหนึ่งของอำเภอบ้านไผ่ ซึ่งก่อตั้งมานานแล้วประมาณ 280 ปี เหตุที่ได้ชื่อว่าแคนเหนือ เนื่องจากมีหมู่บ้านหนึ่งมีต้นแคน (ไม้ยืนต้นขนาดใหญ่ ใบทรงเป็นพุ่ม) อยู่เป็นจำนวนมากอยู่ทางทิศเหนือของหมู่บ้าน ชาวบ้านจึงตั้งชื่อว่าบ้านแคนเหนือ และตั้งเป็นชื่อของตำบลแต่นั้นมา แต่เดิมขึ้นอยู่กับปกครองอำเภอชนบท ต่อมาใน พ.ศ. 2457 มีการตั้งอำเภอพลขึ้นโดยแยกพื้นที่จากอำเภอชนบท ตำบลแคนเหนือได้ย้ายมาขึ้นกับอำเภอพล จังหวัดขอนแก่น ต่อมาใน พ.ศ. 2471 ได้จัดตั้งกิ่งอำเภอบ้านไผ่แยกจากอำเภอชนบท ตำบลแคนเหนือ จึงย้ายมาขึ้นกับปกครองของกิ่งอำเภอบ้านไผ่ ใน พ.ศ. 2482 กิ่งอำเภอบ้านไผ่ยกฐานะเป็นอำเภอบ้านไผ่ ตำบลแคนเหนือเป็นตำบลหนึ่งในสี่ตำบลของอำเภอบ้านไผ่ ซึ่งในขณะนั้นตำบลแคนเหนือปกครองทั้งหมด 46 หมู่บ้าน ต่อมามีการแยกเป็นตำบลบ้านหัน (อำเภอโนนศิลา) และแยกหมู่บ้านเรื่อยมาตั้งแต่ พ.ศ. 2492 
ต่อมาเมื่อวันที่ 5 กรกฎาคม พ.ศ. 2516 ทางราชการได้ประกาศจัดตั้ง สภาตำบลแคนเหนือ ในพื้นที่ตำบล จนกระทั่งเมื่อวันที่ 16 ธันวาคม พ.ศ. 2539 ได้มีประกาศกระทรวงมหาดไทยให้จัดตั้งสภาตำบลนี้เป็น องค์การบริหารส่วนตำบลแคนเหนือ จนถึงปัจจุบัน
ที่ตั้งและอาณาเขต.
ตำบลแคนเหนือตั้งอยู่ทางทิศใต้ของอำเภอ มีอาณาเขตติดต่อกับเขตการปกครองข้างเคียงดังต่อไปนี้
การแบ่งเขตการปกครอง.
ตำบลแคนเหนือแบ่งเขตการปกครองออกเป็น 9 หมู่บ้าน ดังนี้
ไทยลีก ฤดูกาล 2561

ไทยลีก 2561 (เป็นที่รู้จักกันในชื่อ โตโยต้า ไทยลีก ตามชื่อของผู้สนับสนุนหลัก) เป็นฤดูกาลที่ 22 ของการแข่งขันไทยลีกนับตั้งแต่ก่อตั้งมาในปี พ.ศ. 2539 ซึ่งในฤดูกาลนี้จะมีสโมสรเข้าร่วมการแข่งขัน 18 สโมสร โดยจะเริ่มแข่งขันในวันที่ 9 กุมภาพันธ์ พ.ศ. 2561 และสิ้นสุดฤดูกาลการแข่งขันในวันที่ 21 ตุลาคม พ.ศ. 2561 
บุรีรัมย์ ยูไนเต็ด เป็นแชมป์เก่าที่ต้องแข่งขันเพื่อป้องกันแชมป์ในปีนี้ซึ่งก็สามารถป้องกันแชมป์ไทยลีกได้สำเร็จ โดยที่มี ชัยนาท ฮอร์นบิล, แอร์ฟอร์ซ ยูไนเต็ด และ ประจวบคีรีขันธ์ (พีที ประจวบ) เป็น 3 สโมสรที่ได้เลื่อนชั้นจากไทยลีก 2 ขึ้นมาลงเล่นในไทยลีกฤดูกาลนี้
สโมสร.
<section begin=map /><section end=map />
"หมายเหตุ: ตารางเรียงตามตัวอักษร
 "ณ วันที่ 3 ตุลาคม พ.ศ. 2561"
 "ณ วันที่ 30 กันยายน พ.ศ. 2561"
"ณ วันที่ 12 กันยายน พ.ศ. 2561."
จำนวนผู้ชม.
<templatestyles src="Refbegin/styles.css" />
ปรับปรุงล่าสุดในนัดการแข่งขันเมื่อวันที่ 29 กรกฎาคม พ.ศ. 2561แหล่งข้อมูล: Thai League"หมายเหตุ:"'1: สโมสรที่ลงเล่นในดิวิชัน 1 เมื่อฤดูกาลก่อน
</small>
พระนางจันทาเทวี

พระนางจันทาเทวี  หนึ่งในพระมเหสีของพระเจ้าบุเรงนองแห่งราชวงศ์ตองอูระหว่าง ค.ศ. 1553 ถึง 1581 นอกจากนี้พระนางยังเป็นพระมเหสีของกษัตริย์สององค์สุดท้ายแห่งอาณาจักรแปรระหว่าง ค.ศ. 1532 ถึง 1542 และพระนางยังเป็นพระอัยยิกา (ยาย) ของนะฉิ่นเหน่าง์ กษัตริย์แห่งตองอู
พระประวัติ.
พระนางมีพระนามแรกประสูติว่า Thiri Hpone Htut  เป็นพระธิดาในพระเจ้าชเวน่านจ่อชีนแห่งอังวะกับพระนางธัมมเทวีแห่งอังวะใน ค.ศ. 1517/1518 หลังพระราชบิดาถูกปลงพระชนม์ขณะปฏิบัติหน้าที่สู้รบต่อกองทัพสมาพันธรัฐแห่งกลุ่มรัฐฉานกับอาณาจักรแปรในวันที่ 25 มีนาคม ค.ศ. 1527 พระเจ้าตะโดเมงสอแห่งแปรทรงนำตัวเจ้าหญิงเมื่อทรงพระเยาว์ไปที่แปร ภายหลังที่แปร พระนางถูกสมรสกับพระเจ้านรปติ หนึ่งในพระราชนัดดาของพระเจ้าตะโดเมงสอผู้ปกครองใน ค.ศ. 1532 ถึง 1539 หลังพระเจ้านรปติสวรรคต พระนางจึงนำไปสมรสกับพระเจ้ามังฆ้อง พระราชอนุชา พระนางมีพระราชโอรสกับพระเจ้ามังฆ้อง
เมื่อแปรถูกกองทัพตองอูเข้ายึดในเดือนพฤษภาคม ค.ศ. 1542 พระราชาและราชินีแห่งแปรถูกส่งตัวไปที่ตองอู แต่เมื่อประมาณเมษายน ค.ศ. 1553 พระเจ้ามังฆ้องถูกประหารชีวิตฐานสงสัยว่าวางแผนต่อต้านบุเรงนอง Thiri Hpone Htut จึงกลายเป็นพระมเหสีของพระเจ้าบุเรงนอง พร้อมพระอิสริยยศว่า จันทาเทวี ทั้งคู่มีพระราชธิดานาม Khin Saw ผู้เป็นพระราชมารดาของนะฉิ่นเหน่าง์ กษัตริย์กบฏแห่งตองอูในอนาคต
ในวัฒนธรรมร่วมสมัย.
พระนางได้รับการดัดแปลงเป็นตัวละครละครโทรทัศน์เรื่อง กษัตริยา พ.ศ. 2546 ในชื่อ พระราชเทวีจันทรา รับบทโดยคนางค์ ดำรงหัด และปรากฏฉากในภาพยนตร์ตำนานสมเด็จพระนเรศวรมหาราช พ.ศ. 2550 ในฐานะพระอัครมเหสีที่ประทับข้างพระเจ้าบุเรงนอง ซึ่งรับบทโดยเปรมสินี รัตนโสภา
หมายเหตุ.
<templatestyles src="Reflist/styles.css" />
พระนางราชเทวีแห่งหงสาวดี

พระนางราชเทวี ([jàza̰ dèwì]) เป็นมเหสีองค์สำคัญของ พระเจ้าบุเรงนอง แห่งพม่า พระนางเป็นพระราชมารดาของพระเจ้าเชียงใหม่นรธาเมงสอ, พระนางราชธาตุกัลยาแห่งตองอู, และพระเจ้าสิริสุธรรมราชาแห่งเมาะตะมะ พระนางยังเป็นพระภาคิไนยของพระเจ้านรปติที่ 2 แห่งอังวะ เดิมพระนางมีพระอิสริยยศเป็นพระอัครชายา แต่ต่อมาได้รับสถาปนาเป็นพระมเหสีพระองค์ที่ 3 เมื่อวันที่ 17 มีนาคม ค.ศ. 1563 แต่ในอีกปีครึ่งต่อมาพระนางก็สิ้นพระชนม์เมื่อวันที่ 13 กันยายน ค.ศ. 1564
ในวัฒนธรรมร่วมสมัย.
พระนางเป็นตัวละครในละครโทรทัศน์ไทยหลายเรื่อง อาทิเช่น "ผู้ชนะสิบทิศ" ในชื่อ ตะละแม่อเทตยา และ ละครโทรทัศน์ เรื่อง กษัตริยา ในปี พ.ศ. 2546 ในชื่อ พระราชเทวีเชงทะเว รับบทโดย นวลปรางค์ ตรีชิต และยังปรากฏในฉากภาพยนตร์ "ตำนานสมเด็จพระนเรศวรมหาราช" ปี พ.ศ. 2550 ในฐานะพระอัครมเหสีที่ประทับข้างพระเจ้าบุเรงนอง
พระนางราชเทวีแห่งตองอู

พระนางราชเทวีแห่งตองอู ([jàza̰ dèwì]) พระมเหสีใน พระเจ้าเมงจีโย ปฐมกษัตริย์แห่ง ราชวงศ์ตองอู และพระราชมารดาของ พระเจ้าตะเบ็งชะเวตี้ เมื่อแรกประสูติมีพระนามว่า ขิ่นโอ (อักษรโรมัน: Khin Oo) เป็นธิดาของผู้นำหมู่บ้าน เลเว หรือปัจจุบันคือ ตำบลละเว ต่อมาได้เข้าถวายตัวเป็นพระสนมของพระเจ้าเมงจีโยใน ค.ศ. 1515 เมื่อมีพระประสูติกาลพระโอรสองค์แรกและองค์เดียวพระเจ้าเมงจีโยจึงสถาปนาขึ้นเป็นพระมเหสีในพระอิสริยยศที่ พระนางราชเทวี
สิริสุธรรมราชาแห่งเมาะตะมะ

สิริสุธรรมราชาแห่งเมาะตะมะ (, ; 8 เมษายน 1561 – ประมาณ พฤษภาคม 1584) เป็นอุปราชเมาะตะมะระหว่าง ค.ศ. 1581 ถึง 1584 ในรัชสมัยพระเจ้านันทบุเรง พระองค์เป็นพระอนุชาของพระเจ้าสาวถีนรตรามังซอศรีมังสรธาช่อ กษัตริย์แห่งล้านนาและ พระนางราชธาตุกัลยา แห่งตองอู สันนิษฐานว่าพระองค์คือคนเดียวกันกับ พระสังขทัต ในพงศาวดารไทย
พระประวัติ.
พระองค์ผู้จะเป็นอุปราชในอนาคตมีพระนามตอนประสูติว่า สังฆทัตถ  หรือ สังฆาทัตถ  โดยเป็นพระโอรสในพระนางราชเทวีกับพระเจ้าบุเรงนองแห่งราชวงศ์ตองอูในวันที่ 8 เมษายน ค.ศ. 1561 ที่พระราชวังกัมโพชธานี พระองค์เป็นพระราชโอรสองค์สุดท้องในพระราชโอรสธิดา 6 พระองค์จากอัครมเหสีสามพระองค์ที่เติบโตในพระราชวัง พระองค์ทรงเข้าทำพระราชพิธีการไว้จุกในวันที่ 20 ตุลาคม ค.ศ. 1577
พระองค์ทรงบัญชาการทหารกองหนึ่งในการรบที่ล้านช้างเมื่อ ค.ศ. 1579–80 ภายใต้การนำของนันทบุเรง ผู้บัญชาการสูงสุดผู้เป็นพระเชษฐาต่างมารดา แต่กองทัพที่มีทหารทั้งหมด 22,000 นายนี้ก็ไม่ได้ทำการสู้รบ
พระองค์ได้รับการแต่งตั้งเป็นอุปราชเมาะตะมะพร้อมบรรดาศักดิ์ สิริสุธรรมราชา ในวันที่ 26 พฤษภาคม ค.ศ. 1581 อุปราชองค์ใหม่ได้รับการขอร้องให้ร่วมเป็นผู้นำร่วมกับมังกะยอดิน ในสงครามที่กำลังดำเนินอยู่กับยะไข่ เมื่อวันที่ 28 กันยายน ค.ศ. 1581 กองทัพที่มีทหาร 18,000 นาย ม้า 800 ตัว ช้าง 60 เชือกจึงออกจากพะโคไปยังยะไข่ (พระเจ้ามังกะยอดินทรงนำทัพทหารแกร่ง 11,000 นาย) แต่ไม่ได้ทำการสู้รบ หกสัปดาห์ต่อมา พระมหากษัตริย์สวรรคต และนันทบุเรงผู้เป็นพระราชโอรสองค์แรกจึงจำต้องเลิกทัพ
นี่จึงเป็นช่วงสุดท้ายที่พระองค์ได้รับการกล่าวถึงโดยตรงในพงศาวดารพม่า ในเดือนพฤษภาคม ค.ศ. 1584 เมาะตะมะตกอยู่ภายใต้การครอบครองของพระนเรศวรมหาราชแห่งสยาม ผู้เสด็จกลับสยามโดยนำทหารเกณฑ์กลับไปเป็นจำนวนมาก ตัวอุปราชอาจถูกนำตัวไปหรือถูกสังหาร แม้กองกำลังของพะโคจะกลับเข้ายึดครองเมาะตะมะในปีเดียวกัน แต่ชื่ออุปราชหรือคำว่า "อุปราชเมาะตะมะ" (မုတ္တမ မင်းကြီး) กลับไม่ปรากฏอีกเลย แม้ว่าในการรุกรานสยามของพม่า (ค.ศ. 1584–1593) จะมีการเดินทัพผ่านเมาะตะมะถึงสามครั้งจากทั้งหมดห้าครั้ง แต่ก็ไม่มีการกล่าวถึงชื่อของพระองค์หรือชื่อผู้ปกครองเมาะตะมะในรายชื่อผู้บัญชาการของกองทัพ เมื่อมีการกล่าวถึงผู้ปกครองเมาะตะมะในการบุกโจมตีของสยามใน ค.ศ. 1592 ก็ได้เรียกเพียงเป็นข้าหลวงแห่งเมาะตะมะ (မုတ္တမ မြို့စား)
หมายเหตุ.
<templatestyles src="Reflist/styles.css" />
รัฐมนตรีว่าการกระทรวงธุรกิจและการค้า

รัฐมนตรีว่าการกระทรวงธุรกิจและการค้า  หรือ รัฐมนตรีธุรกิจ เป็นรัฐมนตรีในรัฐบาลสหราชอาณาจักร รับผิดชอบกระทรวงธุรกิจและการค้า
รัฐมนตรีธุรกิจคนปัจจุบันคือ โจนาทาน เรย์โนลส์ ซึ่งได้รับการแต่งตั้งโดย เคียร์ สตาร์เมอร์ เมื่อวันที่ 5 กรกฎาคม ค.ศ. 2024
กระทรวงยุทธศาสตร์ธุรกิจ พลังงานและอุตสาหกรรม

กระทรวงธุรกิจ พลังงาน และ นโยบายอุตสาหกรรม (BEIS) เป็นกระทรวงหนึ่งของรัฐบาลสหราชอาณาจักร ซึ่งจัดตั้งโดย เทเรซา เมย์ เมื่อ 14 กรกฎาคม ค.ศ. 2016 โดยจัดตั้งหลังที่เธอดำรงตำแหน่งนายกรัฐมนตรี โดยเป็นการรวมหน่วยงานระหว่าง และ 
BEIS รับผิดชอบเกี่ยวกับ เรื่องการส่งเสริมธุรกิจ การอุตสาหกรรม วิทยาศาสตร์และนวัตกรรม การขับเคลื่อนนโยบายด้านพลังงานและการเปลื่ยนแปลงสภาวะอากาศของโลก โดยรับโอนหน้าที่จากทั้งสองกระทรวง
อำนาจหน้าที่.
กระทรวงมีอำนาจหน้าที่ตามนโยบาย รัฐบาลสหราชอาณาจักร ในด้านต่างๆ ดังนี้:
นโยบายบางส่วน กระทรวงสามารถบังคับใช้และกำหนดนโยบายได้ในเขต อังกฤษ เท่านั้น โดยอำนาจ หรือ ขอบเขตความรับผิดชอบไม่ได้ครอบคลุมทั้งประเทศ
ขอบเขตความรับผิดชอบ.
นโยบายทางเศรษฐกิจ เป็นนโยบายที่สำคัญที่รัฐบาลฯ ให้ความสำคัญ และจะมีประเด็นในการชี้แจงทั้งหมด ในรัฐสภาของสหราชอาณาจักร แต่ขณะเดียวกัน ขอบเขตอำนาจของกระทรวง ยังมีการบังคับใช้ในเขตอื่นๆ อีกด้วยตามนโยบาย โดยจะเป็นการแบ่งอำนาจการบริหารร่วมกับรัฐบาลของเขตนั้นๆ
สกอตแลนด์
ประเด็นที่รับผิดชอบร่วมกัน:
โดยที่รัฐบาลสกอตแลนด์ จะมีอำนาจดูแลในนโยบายเศรษฐกิจโดยรวม
ไอร์แลนด์เหนือ
ประเด็นที่รับผิดชอบร่วมกัน:
โดยรับผิดชอบและประสานร่วมกันกับ:
เวลส์
หลังจากที่มีการแบ่งขอบเขตการรับผิดชอบ นโยบายทั้งหมดเกี่ยวกับเศรษฐกิจ ได้โอนไปให้ รัฐบาลเวลส์
แฟรงก์ แซปพา

แฟรงก์ วินเซนต์ แซปพา (21 ธันวาคม ค.ศ. 1940 – 4 ธันวาคม ค.ศ. 1993) เป็นนักดนตรี นักประพันธ์เพลง นักกิจกรรม และผู้สร้างภาพยนตร์ ชาวอเมริกัน ผลงานของเขามีเอกลักษณ์ในเรื่องความไม่เหมือนใคร การแสดงที่ไม่เตรียมมาก่อนอย่างมีอิสระ การทดลองเสียงดนตรี ความสามารถพิเศษด้านดนตรี และการเสียดสีวัฒนธรรมอเมริกัน ในอาชีพเขานานกว่า 30 ปี แซปพาประพันธ์เพลงแนวร็อก ป็อป แจ๊ซ แจ๊ซฟิวชัน ออร์เคสตรา และดนตรีรูปธรรม ("musique concrète") ผลิตผลงานมากกว่า 60 อัลบั้ม โดยออกกับวง เดอะมาเทอส์ออฟอินเวนชันและผลงานเดี่ยว แซปพายังกำกับภาพยนตร์ขนาดยาวและมิวสิกวิดีโอ และออกแบบปกอัลบั้ม เขาถือเป็นหนึ่งในบุคคลในการสร้างสรรค์นวัตกรรมและเป็นนักดนตรีที่มีรูปแบบของเพลงร็อกที่หลากหลายในยุคของเขา
เขาเรียนรู้การประพันธ์และการแสดงด้วยตัวเอง การได้รับอิทธิพลดนตรีที่หลากหลาย ทำให้เขาสร้างสรรค์ดนตรีที่ในบางครั้งยากต่อการจัดหมวดหมู่ ในช่วงวัยรุ่นเขาได้รับรสนิยมจากนักประพันธ์เพลงคลาสสิกยุคศตวรรษที่ 20 อย่าง เอดการ์ วาเรส, อีกอร์ สตราวินสกี, และ แอนทัน เวเบิร์น ร่วมกับแนวเพลงริทึมแอนด์บลูส์และดูวอป ในคริสต์ทศวรรษ 1950 เขาเริ่มแต่งเพลงคลาสสิกตอนเรียนไฮสกูล ในขณะเดียวกันเขาก็ยังแล่นกลองกับวงแนวรึทึมแอนด์บลูส์ ต่อมาเปลี่ยนมาเล่นกีตาร์ไฟฟ้าแทน
พญาทะละ (เสนาบดี)

อัครมหาเสนาบดีพญาทะละ ([ʔɛʔɡa̰ məhà θènàpətḭ bəɲá dəla̰]; บางครั้งเรียก พญาทะละ , 1518 – 1573) รัฐบุรุษ,นายพลและนักปราชญ์ชาวพม่าในระหว่างรัชสมัย พระเจ้าบุเรงนอง แห่ง ราชวงศ์ตองอู เขาเป็นที่ปรึกษาและนายพลที่พระเจ้าบุเรงนองไว้วางพระราชหฤทัยมากที่สุด และเป็นกุญแจสำคัญในการขยายและปกป้องดินแดนของ อาณาจักรตองอู ระหว่างคริสต์ทศวรรษ 1550 กระทั่งถึงแก่อสัญกรรมใน ค.ศ. 1573 รวมถึงเป็นแม่กองบูรณะ เมืองหงสาวดี ขึ้นมาใหม่ระหว่าง ค.ศ. 1565 ถึง 1568 นอกจากนี้เขายังเป็นที่รู้จักจากการริเริ่มแปลพงศาวดารมอญเรื่อง ราชาธิราช จากภาษามอญเป็นภาษาพม่าเพื่อให้คนพม่าอ่านเข้าใจได้ง่ายขึ้น พญาทะละถึงแก่อสัญกรรมระหว่างถูกเนรเทศที่ กำแพงเพชร ภายหลังจากความพ่ายแพ้ในการพยายามพิชิต อาณาจักรล้านช้าง อีกครั้ง
ปฏิบัติการความทรหด

ปฏิบัติการความทรหด(Operation Fortitude)เป็นรหัสนามสำหรับการล่อหลอกลวงทางทหารในสงครามโลกครั้งที่สองที่ถูกจัดการโดยฝ่ายสัมพันธมิตร เป็นส่วนหนึ่งของยุทธศาสตร์การโดยรวม(รหัสนามว่า บอดีการ์ด) ในช่วงระหว่างการก่อตั้งขึ้นเพื่อยกพลขึ้นบกที่นอร์ม็องดีในปี ค.ศ. 1944 ความทรหดได้ถูกแบ่งออกเป็นสองแผนย่อย,จากทิศเหนือและทิศใต้ โดยมีวัตถุประสงค์เพื่อที่จะทำให้กองบัญชาการทหารระดับสูงเยอรมันเกิดความเข้าใจผิดในที่ตั้งตำแหน่งของการรุกราน
แผนความทรหดทั้งสองแผนได้มีส่วนร่วมในการสร้างฐานทัพทหารปลอม(ฐานทัพในเอดินบะระและตอนใต้ของอังกฤษ) ซึ่งๆได้ลวงว่าจะมีการรุกรานที่นอร์เวย์(แผนความทรหดเหนือ)และปาดกาแล(แผนความทรหดใต้) ปฏิบัติการได้มีจุดมุ่งหมายเพื่อหันเหความสนใจของฝ่ายอังษะจากนอร์ม็องดีและ หลังจากการรุกราน เมื่อวันที่ 6 มิถุนายน ค.ศ. 1944 เพื่อชะลอการเสริมกำลังโดยให้ความโน้มน้าวแสดงให้เห็นแก่เยอรมันว่า การยกพลขึ้นบกนั้นเป็นการโจมตีที่เบี่ยงเบนความสนใจได้อย่างหมดจด
พระเจ้าบาเยงทเว

พระเจ้าบาเยงทเว ([bəjɪ̀ɰ̃ tʰwé]; ป. คริสต์ทศวรรษ 1470–1533) กษัตริย์องค์ที่ 2 แห่งอาณาจักรแปรครองสิริราชสมบัติระหว่าง ค.ศ. 1526 ถึง 1532 อาณาจักรเล็ก ๆ ของพระองค์สถาปนาขึ้นโดยพระราชบิดาของพระองค์ พระเจ้าตะโดเมงสอ ใน ค.ศ. 1482 ต่อมาถูกพิชิตโดย รัฐฉาน เมื่อ ค.ศ. 1532 และถูกจับเป็นตัวประกันไปยัง พม่าตอนบน กระทั่งถูกปล่อยตัวออกมาในภายหลังและเดินทางกลับมายัง เมืองแปร แต่ได้รับการปฏิเสธจากพระราชโอรสของพระองค์ พระเจ้านรปติ ที่ขึ้นสืบราชบัลลังก์ต่อมาทำให้พระองค์ต้องเดินทางเร่ร่อนพเนจรไปในป่า กระทั่งสวรรคตที่บริเวณชายแดนเมืองแปร เมื่อเดือนมิถุนายน ค.ศ. 1533
รอยัลรัมเบิล (2018)

รอยัลรัมเบิล (2018)  รายการเพย์-เพอร์-วิว มวยปล้ำอาชีพ WWE ซึ่งปีนี้จัดขึ้นเป็นปีที่31 ในวันที่ 28 มกราคม 2017 (29 มกราคม ตามเวลาประเทศไทย) ที่สนาม Wells Fargo Center เมืองPhiladelphia, Pennsylvania ซึ่งเป็นครั้งแรกในประวัติศาสตร์ที่มีแมตช์รอยัลรัมเบิลของผู้หญิง
#เปลี่ยนทาง  – Raw
#เปลี่ยนทาง  – SmackDown
#เปลี่ยนทาง  – NXT
#เปลี่ยนทาง  – Free agent
#เปลี่ยนทาง  – Winner
ผล.
ลำดับผู้เข้าร่วมฝั่งชาย.
(*) - Tye Dillinger เข้าร่วมเป็นลำดับที่ 10 แต่ถูกทำร้ายที่หลังฉากโดย Kevin Owens และ Sami Zayn, ส่งผลให้ Zayn แย่งสิทธิ์ไป<br>
(**) - Heath Slater ใช้เวลาอยู่นอกเวทีก่อนที่จะเข้าสู่ Rumble อย่างเป็นทางการเนื่องจากถูกทำร้ายโดย Baron Corbin<br>
(***) - แม้ WWE จะบอกว่าอยู่บนเวทีเป็นเวลา 20 วินาที, เวลาจริงถูกโต้แย้ง
#เปลี่ยนทาง – Raw
#เปลี่ยนทาง – SmackDown
#เปลี่ยนทาง – NXT
#เปลี่ยนทาง – Hall of Famer (HOF)
#เปลี่ยนทาง – Free agent
#เปลี่ยนทาง – Winner
แม่โขงคลับแชมเปียนชิพ 2017

แม่โขงคลับแชมเปียนชิพ 2017 เป็นฤดูกาลที่ 4 ของ แม่โขงคลับแชมเปียนชิพ มี 4 ทีมเข้าร่วมในฐานะทีมแชมป์ลีกภายในประเทศต่างๆ มาจาก กัมพูชา, ลาว, เวียดนาม และแชมป์โตโยต้าลีกคัพจากประเทศไทย การแข่งขันรายการนี้ได้รับการสนับสนุนโดยโตโยต้า
รอบแรก.
เลกที่สอง.
"รวมผลสองนัด ซันนาคั้ญฮหว่า ชนะ 9–5."
ตำบลภูเหล็ก

ภูเหล็ก เป็นตำบลหนึ่งในอำเภอบ้านไผ่ จังหวัดขอนแก่น ตั้งอยู่ทางทิศตะวันออกเฉียงเหนือของอำเภอ สภาพพื้นที่เป็นที่ราบสูง ลาดเอียงลงไปทางทิศตะวันตก ทางตอนกลางมีลำห้วยไหลผ่าน 2 สาย คือ ลำห้วยภูเหล็ก และลำห้วยหนองหญ้าปล้อง องค์กรปกครองส่วนท้องถิ่นที่ดูแลรับผิดชอบตำบลภูเหล็ก คือ องค์การบริหารส่วนตำบลภูเหล็ก ซึ่งครอบคลุมพื้นที่ตำบลภูเหล็กทั้งตำบล
อาณาเขต.
ตำบลภูเหล็กอาณาเขตติดต่อกับเขตการปกครองข้างเคียงดังต่อไปนี้
ประวัติ.
ภูเหล็ก แต่ก่อนแต่เดิมนั้น เป็นหมู่บ้านเล็ก ๆ ในเขตตำบลในเมือง อำเภอบ้านไผ่ กระทั่งมีพลเมืองหนาแน่นขึ้นจึงแบ่งออกเป็นหมู่บ้านเพิ่มอีกหลายแห่ง เช่น บ้านภูเหล็กน้อย บ้านโนนสวรรค์ บ้านภูเงิน เป็นต้น ประกอบกับการเดินทางสัญจรไม่สะดวก และการให้บริการประชาชนยากลำบากเกี่ยวกับทะเบียนราษฎร เมื่อปี พ.ศ. 2517 ทางราชการจึงได้แบ่งท้องที่ของตำบลในเมืองออกมาจัดตั้งเป็นตำบลใหม่ ชื่อว่า ตำบลภูเหล็ก และเมื่อวันที่ 2 มีนาคม พ.ศ. 2538 ได้ประกาศจัดตั้ง สภาตำบลภูเหล็ก จนกระทั่งเมื่อวันที่ 16 ธันวาคม พ.ศ. 2539 ได้มีประกาศกระทรวงมหาดไทย ให้จัดตั้งขึ้นเป็น องค์การบริหารส่วนตำบลภูเหล็ก จนถึงปัจจุบัน
การตั้งถิ่นฐานของบ้านภูเหล็ก เมื่อปี พ.ศ. 2434 มีผู้คนอพยพมาจากจังหวัดมหาสารคาม 3 กลุ่มใหญ่ ซึ่งได้แก่ กลุ่มของนายภูมี แก้วหย่อง จากอำเภอโกสุมพิสัย กลุ่มที่สองของนายกระดูก สายทอง จากอำเภอบรบือ และอีกกลุ่มหนึ่งของ นายอ้วน นามบุดดี จากบ้านบ่อใหญ่ อำเภอบรบือ เมื่ออพยพมาแล้วได้พิจารณาเห็นลักษณะพื้นที่ของสันเขาสองลูก ตั้งอยู่ใกล้พื้นที่ที่อุดมสมบูรณ์ด้วยป่าไม้ และสัตว์นานาชนิดคิดว่าน่าจะตั้งหลักแหล่งได้ เพราะไม่ไกลจากแหล่งน้ำมากนัก จึงได้พากันปลูกบ้านสร้างเรือน และตั้งชุมชนจากสิ่งแวดล้อมว่า "บ้านภูเหล็ก" ทั้งนี้ได้อาศัยการสังเกตว่ามีสันเขาที่ตั้งอยู่ทางทิศตะวันตกเฉียงเหนือ ชื่อภูหนองแซง อยู่ทางทิศตะวันอกเฉียงใต้ ชื่อ ภูหนองผือ ลักษณะหินของภูเขาทั้งสองลูก ดูคล้ายขี้เหล็กที่ถูกถลุงแล้ว แต่ไม่เคยพิสูจน์ยืนยันอายุ และความเป็นมาของลักษณะดังกล่าว อย่างไรก็ตามในพื้นที่นั้น มักจะขุดค้นพบหม้อและไหหินเผาอยู่เป็นประจำซึ่งแสดงถึงความที่เคยเป็นแหล่งที่อยู่อาศัยของคนในยุคอดีตล่วงมาแล้วหลายร้อยปี
การปกครอง.
ตำบลภูเหล็กแบ่งออกเป็น 9 หมู่บ้าน ดังนี้
ตำบลป่าปอ

ป่าปอ เป็นตำบลหนึ่งในอำเภอบ้านไผ่ จังหวัดขอนแก่น
ประวัติ.
ป่าปอแต่เดิมเป็นหมู่บ้านเล็ก ๆ ในเขตปกครองของตำบลบ้านหัน ต่อมาเมื่อวันที่ 2 กรกฎาคม พ.ศ. 2522 ทางราชการได้แบ่งท้องที่ตำบลบ้านหันออกมาจัดตั้งเป็นตำบลใหม่ ชื่อว่า ตำบลป่าปอ โดยมีประกาศจัดตั้ง สภาตำบลป่าปอ ปกครองในพื้นที่ตำบลป่าปอทั้งตำบล จนกระทั่งเมื่อวันที่ 16 ธันวาคม พ.ศ. 2539 กระทรวงมหาดไทยได้ประกาศจัดตั้งสภาตำบลป่าปอเป็น องค์การบริหารส่วนตำบลป่าปอ จนถึงปัจจุบันนี้
ที่ตั้งและอาณาเขต.
ตำบลป่าปอตั้งอยู่ทางทิศตะวันออกเฉียงใต้ของอำเภอ มีอาณาเขตติดต่อกับเขตการปกครองข้างเคียงดังต่อไปนี้
การแบ่งเขตการปกครอง.
ตำบลป่าปอแบ่งเขตการปกครองออกเป็น 11 หมู่บ้าน ดังนี้
การศาสนา.
ประชากรส่วนใหญ่ในตำบลป่าปอนับถือศาสนาพุทธ มีวัด 7 แห่ง และสำนักสงฆ์ 1 แห่ง ได้แก่